RTS :: Raspodela mandata u parlamentu\nIzbori 2012 Raspodela mandata u parlamentu\nponedeljak, 07. maj 2012, 09:20 -> 19:47\nRaspodela mandata u parlamentu\nLista okupljena oko SNS-a osvojila 73 mandata, a lista oko DS-a 67, saopštio RIK. Slede SPS-JS-PUPS sa 44, DSS 21, LDP sa 20 i URS sa 16 osvojenih mandata. Obrađeno 97,54 odsto glasova.\n17.10 - RIK: Na osnovu 97,54 obrađenih odsto glasova, lista "Pokrenimo Srbiju Tomislav Nikolić" osvojila je 73 mandata, lista "Izbor za bolji život - Boris Tadić" 67, lista "Ivica Dačić - SPS, PUPS, JS" 44, lista "Demokratska stranka Srbije - Vojislav Koštunica" 21, lista "Čedomir Jovanović - Preokret" 20 mandata. Lista "Ujedinjeni regioni - Mlađan Dinkić osvojila je 16 mandata, lista "Savez vojvođanskih Mađara - Ištvan Pastor" 5, "Stranka demokratske akcije Sandžaka - dr Sulejman Ugljanin" 2, liste Koalicije "Sve zajedno - BDZ, GSM, DZH, DZVM, Slovačka stranka - Emir Elfić" i "Nijedan od ponuđenih odgovora" po jedan mandat.\n10.18 - Cesid (konačna procena raspodele mandata): lista "Pokrenimo Srbiju – Tomislav Nikolić" osvojila je 73 mandata, lista "Izbor za bolji život – Boris Tadić" 68, lista "Ivica Dačić – SPS, PUPS, JS" 45, lista "Demokratska stranka Srbije – Vojislav Koštunica" 20 mandata. Lista "Čedomir Jovanović – Preokret" osvojila je 20 mandata, lista "Ujedinjeni regioni – Mlađan Dinkić" 16, lista "Savez vojvođanskih Mađara – Ištvan Pastor" 5 i liste "Nijedan od ponuđenih odgovora", "Stranka demokratske akcije Sandžaka – dr Sulejman Ugljanin"i lista Koalicije "Sve zajedno - BDZ, GSM, DZH, DZVM, Slovačka stranka - Emir Elfić" osvojile su po jedan mandat. SRS ispod cenzusa.\nRepublička izborna komisija saopštila je privremene rezultate za poslanike Skupštine Srbije na osnovu 97,51 odsto biračkih mesta.\nNajbolji rezultat ostvarila je lista "Pokrenimo Srbiju - Tomislav Nikolić", koja je osvojila 24,01 glasova, odnosno 73 mandata u Skupštini Srbiji.\nLista "Izbor za bolji život - Boris Tadić" osvojila je 22,07 odsto glasova, odnosno 67 mandata. Treća po snazi je koalicija Ivica Dačić-SPS-PUPS-JS, sa osvojenih 14,54 odsto glasova, odnosno 44 mandata.\nManje od jednog procenta glasova osvojili su Stranka demokratske akcije Sandžaka Sulejman Ugljanin 0,72 odsto, što im je donelo dva poslanička mandata, lista "Sve zajedno" 0,64 odsto, što je jedan osvojeni mandat, Komunistička partija "Josip Broz" 0,74, koalicija Albanaca Preševske doline 0,30 odsto, a Socijaldemokratski savez "Nebojša Leković" 0,43 odsto, saopštio je RIK.\nLista "Nijedan od ponuđenih odgovora" osvojila je 0,59 odsto glasova, odnosno jedan mandat. Reformistička stranka "Milan Višnjić" 0,22 odsto glasova, a najmanji broj glasova dobila je Crnogorska partija "Nenad Stevović" 0,10 odsto glasova.\nKonačna procena Cesida\nPrethodno je Cesid saopštio da će, prema konačnoj proceni, izborna lista "Pokrenimo Srbiju" koju predvodi Srpska napredna stranka imati 73 mandata u novom sazivu Skupštine Srbije, a lista "Izbor za bolji život" koju predvodi Demokratska stranka 68.\nKoalicija SPS–JS–PUPS imaće 45 mandata u novom sazivu Skupštine, Demokratska stranka Srbije 20, Pokret "Preokret" koji predvodi Liberalno-demokratska partija 20 mandata, a Ujedinjeni regioni Srbije 16 mandata.\nProgramski direktor Cesida Marko Blagojević ocenio je da rezultati glasanja na parlamentarnim izborima na Kosovu neće značajno uticati na procenjenu raspodelu mandata.\nBlagojević je rekao da jedino Demokratska stranka Srbije može da dobije više mandata, jer na Kosovu i Metohiji ima značajnu podršku.\n"Glasovi na Kosovu ne mogu da naprave veliku pometnju, jer ih nema mnogo, može da dođe do promena eventualno u jednom mandatu, jedna stranka da dobije mandat više, druga da izgubi, ali to je najdalje dokle može da ode uticaj glasova građana sa Kosova", rekao je Blagojević za gostujući u Dnevniku RTS-a.\nOn je naveo da stranke koje su ostale ispod cenzusa, Srpska radikalna stranka i Dveri, imaju male šanse da posle prebrojavanja glasova sa Kosova uđu u parlament.\n"Za SRS i Dveri šanse su male. Ne mogu da odbacim mogućnost da se nešto promeni, naročito kad budu uneti rezultati sa svih biračkih mesta, ali je verovatnoća da se to dogodi mala", rekao je Blagojević.\nRezultati sa Kosmeta\nRepublička izborna komisija saopštila je da je na parlamentarnim izborima na Kosovu i Metohiji, na osnovu obrađenih 93,33 odsto biračkih mesta, lista Ivica Dačić-SPS-PUPS-JS osvojila 20,43 odsto, a DSS - Vojislav Koštunica - 19,90 odsto glasova.\nLista "Pokrenimo Srbiju - Tomislav Nikolić" osvojila je 19,79 odsto, a "Izbor za bolji život - Boris Tadić" 17,41 odsto glasova.\nSlede SRS sa 8,77 odsto, URS - Mlađan Dinkić sa 6,37 odsto, "Dveri za život Srbije" sa 2,97 odsto, "Preokret - Čedomir Jovanović" sa 0,77 odsto, Pokret radnika i seljaka sa 0,42 odsto i Savez vojvođanskih Mađara-Ištvan Pastor sa 0,18 odsto.\nLista "Nijedan od ponuđenih odgovora" osvojila je 0,16 odsto glasova, iza su Stranka demokratske akcije Sandžaka Sulejman Ugljanin sa 0,08 odsto glasova, Socijaldemokratski savez "Nebojša Leković" sa 0,08 odsto, "Sve zajedno" sa 0,05 odsto, koalicija Albanaca Preševske doline sa 0,02 odsto glasova.\nKomunistička partija 0,10, Reformistička stranka "Milan Višnjić" 0,06 odsto i Crnogorska partija "Nenad Stevović" 0,05 odsto glasova.\nNa Kosovu i Metohiji izašlo je 30,47 odsto građana upisanih u birački spisak.\nNaprednjaci i demokrate najbrojniji\nHronologija parlamentarnih izbora


Osumnjičeni bombaš sarađuje u istrazi\nAmerički funkcioneri kažu da Amerikanac pakistanskog porekla, optužen za pokušaj podmetanja automobila bombe u Njujorku, sarađuje sa inspektorima dok pokušavaju da otkriju motiv za taj napad.\n30-godišnji Fajsal Šazad trebalo je juče da bude zvanično optužen u jednom sudu u Njujorku, ali je to odloženo za danas ili sutra kako bi moglo da se nastavi njegovo ispitivanje.\nFunkcioneri kažu da je Šazad, inače američki državljanin, priznao učešće u tom planu i da otkriva vredne informacije. Takođe su saopštili da se on odrekao prava da ne iznosi nikakve dokaze koji bi mogli da budu upotrebljeni protiv njega.\nŠazad je juče izveden iz aviona koji se spremao da poleti sa njujorškog aerodroma Džon F. Kenedi ka Dubaiju, pošto su ga agenti Federalnog istražnog biroa doveli u vezu sa neuspelom eksplozijom automobila bombe na njujorškom Tajms skveru.\nNaturalizovani Amerikanac došao je u SAD iz Pakistana 1998. godine. Imao je ženu, dvoje dece i posao finansijskog analitičara u Konektikatu.\nPrema pisanju Njujork Tajmsa, istražitelji nacionalnog tima za borbu protiv terorizma, počeli su da postavljaju pitanja o Šazadu još 2004. godine, kada je prodao svoj stan i potom 2009, kada je dao otkaz na poslu i prestao da otplaćuje rate za svoju kuću, vrednu 200,000 dolara, koju je zaplenila banka. Zatim, samo dva meseca pošto je postao američki državljanin, iznenada se sa porodicom vratio u Pakistan.\nFederalne vlasti navode da su ga u Pakistanu Talibani obučavali kako se prave bombe i da je primio novac kako bi učestvovao u zaveri.\nFunkcioneri pakistanskih obaveštajnih službi saopštili su da je u Karačiju uhapšeno nekoliko ljudi u vezi sa tim pokušajem bombaškog napada.\nOdgovornost za napad preuzeo je Taliban u Pakistanu, ali američki i pakistanski funkcioneri izražavaju sumnju u tu tvrdnju.\nU medjuvremenu, pakistanska armija je saopštila da ne veruje da je pakistanski Taliban pružao pomoć u neuspešnom napadu u Njujorku, kao što tvrdi ta pobunjenička organizacija.\nPortparol armije, general potpukovnik Atar Abas, izjavio je da niko ne može da tvrdi ništa, dodavši da je opseg delovanja terorističke organizacije pod znakom pitanja. Rodbina i prijatelji uhapšenog Šazada takođe izražavaju sumnju da je on povezan sa nekom ekstremističkom organizacijom. Oni kažu da on potiče iz miroljubive, obrazovane i ugledne porodice, bez ikakvih veza sa radikalnim, političkim ili verskim grupama.\nInspektori takođe razmatraju kako je Šazad uspeo da se ukrca u avion za Dubai, uprkos tome što je nekoliko sati pre leta uvršten u spisak osoba kojima je zabranjeno da lete.


Crnogorskim specijalitetima otvoren “Food Planet” u Novom Sadu: Danas na meniju meksička kuhinja!\nNa Trgu slobode u Novom Sadu juče je otvoren prvi festival nacionalnih kuhinja “Food Planet“, a prisutni su imali priliku da probaju crnogorske nacionalne specijalitete i vina, kao i da uživaju u tradicionalnoj muzici.\nGeneralni konzul Crne Gore, Miodrag Kankaraš, predstavio je dva crnogorska nacionalna jela, kačamak pravljen sa sirom i priganice prelivene medom koje je pripremilo Udruženje crnogoraca Vojvodine, a osim ovih jela publika je probala i čuveni njeguški pršut i vina vinarije “Plantaže 13. jul”.\nPrisutne je pozdravio i poželeo im dobrodošlicu predsednik Color Press Grupe, Robert Čoban, koji je predstavio novo luksuzno izdanje magazina “Hello! Travel: Montenegro“. Biljana Gavrić, direktorka produkcije Ninamedije, u ime organizatora, uručila je donaciju od 80.000 dinara direktorki Gerontološkog centra Slavici Škrbić, koja je namenjena Prihvatilištu za odrasla i starija lica u Futogu, a sakupljena je na aukciji skulptura koje su izradili studenti Akademije umetnosti u Novom Sadu i vajari Galerije Matice srpske tokom “Festivala ljubavi”.\nOsim gastronomskih specijaliteta, publika je uživala i u nastupima Kulturno umetničkog društva “Svetozar Marković” iz Novog Sada koji su igrom i pesmom preneli duh Crne Gore, Nevile Klakor profesora violine u muzičkoj školi Tivat i Ande Buši profesora viole u muzičkoj školi u Bijelom Polju, kantautorke Dušanke Belade i glumica iz predstave “Tri sorele” Centra za kulturu “Tivat”.\nFestival nacionalnih kuhinja “Food Planet”, nakon veoma uspešnih “Novosadskog Winter Festa” i “Festivala ljubavi” na Trgu slobode u Novom Sadu, organizuju kompanije Color Press Grupa i Ninamedia.


Predrag Cune Gojković | Ritam Grada - vesti Kragujevac\n- Aleksandar Aleksić - Nov 8, 2013\nPredrag Cune Gojković, pevač narodnih pesama, sevdalinki, rođen je 6. novembra 1932. godine u Kragujevcu, gde je živeo sve do 1936. godine, kada se sa porodicom seli u Beograd. Posle završene Osme muške gimnazije, u koju je išao zajdeno sa Batom Stojkovićem i Batom Živojinovićem, upisao je Trgovačku akademiju koju je napustio zbog pevanja.\nNa početku svoje blistave karijere, oprobao se u različitim muzičkim žanrovima, od meksičkih pesama, preko zabavnih i narodnih. Jedan od najblistavijih trenutaka njegove karijere dogodio se 1962. godine, kada je njegova pesma „Kafu mi draga ispeci“ zabeležila veliki uspeh, ploča sa ovom pesmom imala je zlatan tiraž od 50 000 primeraka. Pored ove numere, Cune je u dosadašnjoj karijeri otpevao i druge pesme koje su stekle kultni status, kompozicije bez kojih se ne može zamisliti odlazak u kafanu. Pesme poput „Ljubav mi srce mori“, „Zapevajte pesme stare“, „Janičar“ samo su neke od tih numera.\nZahvaljujući velikoj popularnosti, Cune Gojković je učestvovao na velikom broju festivala, i osvojio niz prestižnih nagrada. Ostvario je i nekoliko zapaženih uloga na filmu i televiziji. Pojavljivao se u kultnoj seriji „Pozorište u kući“, kao i u filmovima „I Bog stvori kafansku pevačicu“, dok je za ulogu u filmu „Jagode u grlu“, 1985. godine, dobio nagradu za najboljeg naturščika. Pored ove nagrade, koju je dobio za film, Cune Gojković je dobio i veliki broj nagrada za svoju muzičku karijeru, a najznačajnija među njima je svakako posebno priznanje za vrhunski doprinos nacionalnoj kulturi Srbije. U karijeri je često nastupao zajedno sa Miroslavom Ilićem i Predragom Živkovićem Tozovcem, a zbog visokih voklanih sposobnosti ovog trija, publika im je dala nadimak „Tri tenora“.


Kod stambenih, poslovnih i objekata sličnih namena nudimo precizne simulacije energetskog bilansa objekata, koje odstupaju do 3% tokom korišćenja u odnosu na proračun. Osim garantovanih energetskih ušteda i povećanog komfora takođe izrađujemo tehno-ekonomske analize koje investitorima daju jasan uvid u period povrata investicije kada je građevinski sektor u pitanju (ESCO model). Osim sigurnosti u povrat investicije ovakve energetske optimizacije nude i tržišni kvalitet koji investitoru može garantovati izuzetnost ponude.\nEnergetske optimizacije se mogu prilagoditi domaćoj legislativi tako da objekat bude u A ili A+ energetskom razredu zgrada. Uz izradu energetskih pasoša takođe možemo sprovesti sertifikaciju i prema međunarodnim standardima, prema potrebama investitora. Proračuni koje nudimo prikazuju potrebnu primarnu i finalnu energiju za grejanje, hlađenje, opterećenje grejanja i hlađenja, pregrevanje vazduha, emisiju CO2, proizvodnost iz OIE i još mnogo drugih parametara korisnih za investicionu strategiju.


FoNet portal :: Pretraga / tagId=29885\nTag: uspeh, Pogodaka: 18\nJedini uspeh načelni dogovor\nPredsednik Saveza nezavisnih socijaldemokrata i član Predsedništva BiH iz reda srpskog naroda Milorad Dodik izjavio je danas u Banjaluci da je jedini uspeh sastanka u Briselu što je napravljen politički i načelni dogovor o tome šta treba da se dešava u BiH posle izbora, zakazanih za 2. oktobar.\nU Prištini me nisu poslušali\nDijalog Kosova i Srbije neće funkcionisati bez kompromisa, niti će uspeti ako bude podnet samo zahtev za "trenutno priznanje", upozorila je izvestilac Evropskog parlamenta za Kosovo Viola fon Kramon i naglasila da je vlasti u Prištini nisu poslušale u vezi kandidature za članstvo u Savetu Evrope, prenosi KoSSev elove intervjua za emisiju Interak\nTimski duh - ključ za uspeh\nProteklog vikedna u Dorćol Platzu 12 timova dva dana I dve noći bez prestanka, 48 sati, takmičilo se praveći video-igre na zadatu temu - retro igre.\nNosilac liste koalicije Moramo na parlamentarnim izborima Nebojša Zelenović očekuje da će građani u velikom broju izaći na izbore i da će koalicija na čijem je čelu ostvariti veliki uspeh.\nUspeću u Beogradu\nKandidat Srpske napredne stranke za gradonačelnika Beograda Aleksandar Šapić rekao je danas da je mnoge stvari uspeo da uradi na Novom Beogradu i da nema razloga da ne pokuša to da uradi i u Beogradu, a veruje da će uspeti.\nSrbija uspešna uprkos krizi\nSrbija je uspela da očuva privredu, smanji nezaposlenost, poveća prosečnu platu i zadrži finansijsku stabilnost, uprkos globalnoj ekonomskoj krizi i pandemiji, ocenila je danas članica Predsedništva Srpske napredne stranke Zorana Mihajlović.\nUčešćem u programu "Unapređenje zapošljavanja mladih kroz radne prakse" 2.000 mladih imaće priliku da steknu iskustvo na radnom mestu u jednoj od 500 kompanija i institucija koje su spremne da ulažu u mlade i tako povećaju šanse za njihovo zapošljavanje u budućnosti, rekla je danas predstavnica UNICEF Stanislava Vučković.\nNapravili smo veliku korak u jačanju vladavine prava i daljoj demokratizaciji našeg društva, objavila je danas predsednica Vlade Srbije Ana Brnabić i čestitala svim građanima Srbije na uspehu referenduma.\nZnačajan i veliki uspeh\nPredsednik Srbije Aleksandar Vučić ocenio je danas da su "velike i dobre vesti" došle iz Brisela, gde je Srbija otvorila jedan pregovarački klaster i to je nazvao "značajnim i velikim uspehom".


ŠAPIĆ: Da li SPAS ulazi u Vladu znaće se za nekoliko dana | Ekspres.net\nŠAPIĆ: Da li SPAS ulazi u Vladu znaće se za nekoliko dana\n7.10.2020 . Autor:\nAleksandar Šapić izabran je u utorak treći put za predsednika beogradske opštine Novi Beograd, a tim povodom rekao je za Tanjug da veruje da će već u danima koji dolaze opštinsko rukovodstvo, koje u ovom mandatu neće imati ograničenja, doneti dobrobit građanima te najveće opštine u Srbiji.\n“Znaće se za nekoliko dana”, rekao je sinoć Šapić za Tanjug na pitanje da li SPAS ulazi u Vladu bez obzira na to što mu je treći put poveren mandat na čelnoj funkciji u opštini Novi Beograd.\n“Verujem da će novoformirana skupštinska većina učiniti sve da Novobeograđani osete benefite jedne ovakve vlasti, i verujem da će ona biti uspešnija od predhodne, a u korist naših Novobeograđana, čiji smo svi mi predstavnici”, naveo je Šapić za koga je glasalo 45 poslanika od 46 prisutnih.\nNa jučerašnjem zasedanju novobeogradskog parlamenta, tajnim glasanjem, izabrani su i sekretar Skupštine, njegov zamenik, kao i članovi opštinskog Veća.\nŠapić je izabran za predsednika opštine Novi Beograd ispred liste Aleksandar Šapić – Naš predsednik opštine Novi Beograd.\nTags Aleksandar Šapić\n“Srpski zvaničnik dužan da štiti isključivo srpski interes” “CENI GA ZBOG BORBENOSTI” Brnabić: Vučić ozbiljno razmišlja o koaliciji sa Šapićem MIHAJLOVIĆ: Ne znam ko su kandidati za premijera, nismo blizu Šapića Šapić izabran za predsednika Skupštine opštine Novi Beograd


RTCG - Radio Televizija Crne Gore - Nacionalni javni servis :: Politika :: Stanković i Katnić da podnesu ostavke\nDF POZVAO 02. 11. 2019. 14:40 >> 14:37 5\nDemokratski front pozivao je danas vršioca dužnosti VDT-a i glavnog specijalnog tužioca i Ivicu Stankovića i Milivoja Katnića da zbog najnovije afere korupcije u MORT-u podnesu ostavke. Iz DF-a navode da su Katnić i Stanković "zataškavanjem tog krivičnog djela od maja 2019. postali direktni saučesnici u njegovom izvršenju".\n"Na ovaj način bi se stekli uslovi da se sprovede nezavisna istraga ne samo protiv aktera na snimku, već i samih Stankovića i Katnića", naveli su usaopštenju iz DF-a.\n"Glavni specijalni državni tužilac je prije dvije nedjelje izjavio da ni snimci telefonskih razgovora odbjeglog biznismena Duška Kneževića i Nenada Vujoševića o korupciji u tužilaštvu nisu dokaz, ali zato jeste notes", navode iz DF-a.\n"Treba li podsjetiti da je nekadašnji viceguverner Velibor Milošević takođe bio uhapšen na osnovu snimka razgovora između njega i Kneževića. Posebno je pitanje zašto zbog korupcije u MORT- u od maja mjeseca nije sprovedena ni jedna istražna radnja, i da je bilo potrebno da se snimak emituje u TV emisiji da bi tužilaštvo otpočelo istragu", pitaju iz DF-a.\n"Nakon što je ministar Pavle Radulović preuzeo svoj dio objektivne odgovornosti, to bi bio logičan čin jer njih dvojica snose mnogo veću odgovornost od bivšeg ministra, zato što se šest mjeseci u tužilaštvu prikrivalo ovo krivično djelo", navode oni u saopštenju.


Krivokapić o KAP-u: Ogromno neznanje ili korupcija\nLoša privatizacija, kao što je u slučaju Kombinata aluminijuma (KAP), ukazuje samo na ogromno neznanje ili korupciju, ocijenio je danas predsjednik parlamenta, Ranko Krivokapić.\n"Kad se ovakve loše privatizacije dese, imate samo ili ogromno neznanje ili korupciju. Vrijeme će pokazati, na nama je sada da spašavamo što se spasiti može", rekao je Krivokapić Radiju Crne Gore.On je dodao da je Crna Gora sada u situaciji da ima KAP, interese države i stotine miliona eura gubitaka zbog pogrešne privatizacije.\n"Govorili smo na vrijeme nemojte to raditi, a sad opet dolaze da moramo da spašavamo – to je sudbina u politici", rekao je lider Socijaldemkratske partije (SDP) podsjećajući na pregovore sa koalicionim partnerom, Demokratskom partijom socijalista (DPS).\nKrivokapić je kazao da je dogovoren koncept koji je u suštini SDP-ov.Prema njegovim riječima, zaključak je da se angažuje strani menadžment, održi proizvodnja, da se vidi koliko košta ta proizvodnja Crnoj Gori.\nKrivokapić navodi i da se moraju aktivirati Boksiti i Glinica i dati nešto jeftinija struja, ako se želi KAP, zbog čega EPCG mora ostati u većinskom vlasništvu države.\nSkupština Crne Gore danas treba da se izjasni o odluci crnogorske vlade o preuzimanju duga od 22 miliona eura Kombinata aluminijuma Podgorica prema Deutche banci.Dugovi KAP-a su premašili 350 miliona eura, od čega će skoro trećinu vratiti država kroz državne garancije izdate 2010. godine.


RTCG - Radio Televizija Crne Gore - Nacionalni javni servis :: Politika :: Budućnosti EU nema bez Z. Balkana\n01. 12. 2021. 11:12 >> 11:14 0\n„Budućnosti EU nema bez budućnosti Zapadnog Balkana. Jedni bez drugih ne možemo. Svaku dobru praksu treba da proslijedimo jedni drugima, da bi ovaj proces bio ubrzan“, poručio je predsjednik Vlade Zdravko Krivokapić otvarajući regionalni panel: Zapadni Balkan: Budućnost Evrope je naša zajednička agenda.\n„Crna Gora treba da bude primjer regionu, a programi koje smo pokrenuli, Evropa sad, Crna Gora odmah i Crna Gora radi, treba da omoguće da naši mladi ljudi ostanu ovdje. Ako se to desi, onda smo pobijedili“, kazao je premijer.\nDovžan: Zapadni Balkan njeno dvorište EU\n“Naš cilj mora biti kredibilan nastavak procesa proširenja Evropske unije. Budućnost Evropske unije je i budućnost Zapadnog Balkana”, poručio je državni sekretar Ministarstva vanjskih poslova Republike Slovenije Gašper Dovžan.\nOn je kazao da su održivi razvoj, stabilnost i prosperitet važni i za Zapadni Balkan i za Evropsku uniju.\nKako je istakao, ako je cilj zemalja Zapadnog Balkana da postanu punopravne članice Evropske unije i ispunjavaju svoje zadatke na putu ka EU, Evropska unija takođe mora pokazati kredibilitet i ostaviti otvorena vrata za članstvo.\nCrna Gora - EU Zdravko Krivokapić Gašper Dovžan


NEĆE SA ĐILASOM: “Ne davimo Beograd” i koalicija „MORAMO“ izlaze samostalno na izbore – GLAS SRBIJE\n28/01/2022 Glas Srbije Aktuelno, Politika, Vesti 0\nRadomir Lazović je rekao da ne postoji mogućnost da koalicija „Moramo“ nastupi na zajedničkoj listi s Đilasovom tzv. Ujedinjenom opozicijom Srbije.\nRadomir Lazović iz koalicije “Moramo”, sastavljene od organizacija “Ne davimo Beograd”, “Ekološki ustanak” i “Otvorena građanska platforma Akcija”, izjavio je da će ta koalicija na beogradskim i parlamentarnim izborima sasvim sigurno izaći samostalno.\nLazović je rekao da ne postoji mogućnost da koalicija „Moramo“ nastupi na zajedničkoj listi s tzv. Ujedinjenom opozicijom Srbije, koju čine SSP, DS, NS i PSG.\nKomentarišući nedavnu izjavu predsednika Stranke slobode i pravde (SSP) Dragana Đilasa da bi bilo dobro da Ujedinjena opozicije Srbije i koalicija “Moramo” nastupe na zajedničkoj listi na parlamentarnim izborima, Lazović je podsetio da je Ne davimo Beograd još prošlog septembra dostavio predsedniku SSP-a predlog sporazuma za saradnju.\n– Predložili smo nastup u više programskih kolona, koordinaciju oko kontrolora na biračkim mestima, nenapadanju i dogovor oko zajedničkog kandidata za predsednika Srbije. Međutim, taj sporazum iz nama nepoznatih razloga nije potpisan – rekao je Lazović.\nRasulo koje trenutno vlada u opoziciji je jasan pokazatelj kakvu Srbiju njeni samozvani lideri zamišljaju, ali će im građani na izborima trećeg aprila pokazati gde im je mesto.


Prva provera "crvenih" - KRAGUJEVAČKI SPORT\nPrva provera „crvenih“\nU prvoj test utakmici na pripremama u Sloveniji, fudbaleri Radničkog 1923 odmeriće snage sa pljevaljskim Rudarom. Utakmica se igra danas od 17.30 časova u Radomlju, mestu udaljenom oko devedeset kilometara od letnje baze „crvenih“ Slovenj Gradeca.\nDošao je trenutak da izabranici trenera Dejana Joksimovića sve ono na čemu su naporno radili tokom proteklih desetak dana priprema testiraju u praksi. Kako je novi šef struke Kragujevčana najavio, plan je da dve različite ekipe odigraju po poluvreme kako bi se stekao jasan uvid u trenutne mogućnosti svih igrača koji se nalaze na pripremama u Sloveniji.\nOno što se da primetiti, jeste da je atmosfera na treninzima jako dobra i da igrači bez većih problema prolaze kroz letnji „dril“. Tokom početne faze priprema u Kragujevcu fudbaleri Radničkog 1923 više su radili na sticanju kondicije, a sada se polako akcenat prebacuje na tehničko-taktičke elemente i usavršavanju željenog modela igre.\nKada je reč o današnjem protivniku „crvenih“, ekipi Rudara, ona je već imala priliku da odigra dve pripremne utakmice u Sloveniji, u kojima je doživela prilično ubedljive poraze, najpre od Celja (1:6), a potom i od Gorice (0:5). Naravno da ovi rezultati nisu generalni pokazatelj kvaliteta ekipe iz Pljevalja, koja je, poput Radničkog 1923, kroz baraž mečeve sa podgoričkom Mladošću uspela da sačuva mesto u Prvoj ligi Crne Gore.\nPljevaljci su se ovog leta bacili na ozbiljnu rekonstrukciju tima. Ekipu je napustilo nekoliko važnih „šrafova“ iz prethodne sezone, a plan je da se do kraja prelaznog roka formira mlada i kvalitetna ekipa, koja će se umesto za opstanak, boriti za izlazak u Evropu.\nPrevious Kragujevčani hvataju takmičarski ritam u Sloveniji\nNext Fudbaleri Radničkog 1923 uspešni u prvoj proveri


Putin na Arktiku da bi potvrdio prisustvo Rusije – NovostiDana.rs\nPutin na Arktiku da bi potvrdio prisustvo Rusije\nRuski predsednik Vladimir Putin posetio je u sredu jedan arhipelag na Arktiku, ističući potrebu da se zaštite ruski ekonomski i bezbednosni interesi u regionu Severnog pola.\nNjegova poseta Arktiku deo je napora Rusije da potvrdi svoje prisustvo u tom regionu bogatom naftom, navela je američka agencija AP.\nPutin je posetio arhipelag Zemlja Franje Josifa koji obuhvata ostrva na kojima je ruska vojska nedavno izgradila pistu i radi na otvaranju stalne baze.\nKremlj je naveo da je potvrdjivanje prisustva Rusije na Arktiku medju glavnim prioritetima u jeku pojačanih tenzija zbog rivalstva u tom regionu za koji se veruje da sadrži i do jedne četvrtine ukupnih još neotkrivenih svetskih rezervi nafte i gasa.\n„Prirodni izvori, koji su najvažniji za ekonomiju Rusije, koncentrisani su u ovom regionu“, ocenio je Putin, prenele su ruske agencije.\nPredsednik Rusije je naveo da se vrednost sirovina na Arktiku procenjuje na 30 hiljada milijadri dolara.\nRusija, SAD, Kanada, Danska i Norveška pokušavaju da steknu nadležnost nad delovima Arktika, dok smanjivanje polarnog leda otvara mogućnosti za podmorsku eksploataciju.


Zvezda i Partizan već započeli novu borbu pred finale Kupa! - Sportske.net\nZvezda i Partizan već započeli novu borbu pred finale Kupa!\n''Večiti'' ponovo ne mogu da se slože...\nOvaj kvartet po završetku sezone sigurno dolazi u Humsku, koliko će se tu i zadržati?Zvezda i Partizan žestoko ''udareni po džepu'', crno-beli čekaju još jednu odluku!Zvezda i Partizan žestoko ''udareni po džepu'', crno-beli čekaju još jednu odluku!Lazar Pavlović je nova Partizanova ''desetka'' - Šta je prethodilo neočekivanom debiju?Zvezda - Neka čeka Partizan, ''treća zvezdica'' ima prednost!\nPisali smo već na tu temu, od sinoć traje neizvesnost gde će se odigrati finale Kupa Srbije, posle plasmana Crvene zvezde i Partizana.\nNiš je još pre nekoliko meseci određen za domaćina finala, utakmica je zakazana za 23. maj, ali sada, iz bezbednosnih razloga, postavlja se pitanje da li bi ovu utakmicu trebalo preseliti u Beograd.\nMeđutim, onda bi se postavilo pitanje da li u Humsku, ili na ''Marakanu'', jer bi u tom slučaju jedna od ove dve ekipe dobila veliku prednost.\n''Mozzartsport'' je ovog popodneva preneo najnovija saznanja da Zvezda i Partizan nemaju isto mišljenje po ovom pitanju.\nNezvanično, Zvezda ostaje pri stavu da se finale igra u Beogradu, ali Partizan joj se neće pridružiti u toj želji. Stav Partizana je da je finale dodeljeno Nišu i tako će se i ponašati, neće tražiti da se menja mesto odigravanja ovog susreta.\nSlična saznanja preneo je i ''Blic'', uz važnu informaciju da je Takmičarska komisija tim povodom zakazala sednicu za petak u 13 sati, kada bi bi trebalo da usvoji eventualne zahteve, za promenu domaćinstva, prosledi mišljenje Izvršnom odboru FSS, koji bi onda eventualno preinačio svoju prvobitnu odluku.\nAli, do tada bi crno-beli trebalo da promene svoje mišljenje, veliko je pitanje da li će to i učiniti, osim ukoliko se Zvezda ne složi da se finale igra u Humskoj, imajući u vidu da je Partizan sva tri puta gostovao pre polufinala, a Zvezda samo jednom.


Tegeltija: Vlada poštuje skupštinske odluke o zaduženjima – Zvornik Danas\nNaslovna/VIJESTI/Politika/Tegeltija: Vlada poštuje skupštinske odluke o zaduženjima\nTegeltija: Vlada poštuje skupštinske odluke o zaduženjima\nMinistar finansija Republike Srpske Zoran Tegeltija rekao je da se povlačenje bilo kakvih finansijskih sredstava neće kretati izvan odluka koje je donijela ili bi trebalo da donese Narodna skupština Republike Srpske.\n„Vlada Srpske neće kršiti bilo koju odluku Narodne skupštine, pa ni odluke o kreditnim zaduženjima“, rekao je Tegeltija.\nOdgovarajući na pitanje koje mu je upućeno tokom „Aktuelnog časa“ na današnjoj sedmoj redovnoj sjednici Narodne skupštine Republike Srpske, Tegeltija je rekao da je on potpisao ugovor o zaduženju Republike Srpske u iznosu od 300 miliona dolara, a na osnovu odluke Vlade Republike Srpske.\nOn je dodao da Vlada Srpske traži alternativne načine finansiranja zbog neuspjelih razgovora sa MMF-om.\nOdgovarajući na pitanje o raspodjeli dodatnih sredstava za domove zdravlja u Srpskoj, ministar zdravlja i socijalne zaštite Republike Srpske Dragan Bogdanić podsjetio je da je prije dvije godine dogovoreno da Vlada i lokalne zajednice obezbijede dodatna sredstva za funkcionisanje domova zdravlja u Srpskoj.\nOn je rekao je da se novac uglavnom daje malim domovima zdravlja u rubnim opštinama.\nBogdanić podsjetio da Vlada Srpske, resorno ministarstvo i Fond zdravstvenog osiguranja Srpske čine sve da se obezbijede i dodatna sredstva i kvalitetan kadar, kao i dijagnostika i da se pacijentima kojima je to potrebno obezbijedi takozvana biološka terapija.\nMinistar zdravlja i socijalne zaštite izrazio je nadu da će od naredne godine dodatna sredstva za ove namjene biti obezbijeđena od povećanja akciza na duvan i alkohol.\nMinistar pravde Republike Srpske Anton Kasipović rekao je da postoji mogućnost da od naredne godine bude otvoreno odjeljenja suda u Palama koje je predviđeno posljednjim izmjenama Zakona o sudovima Republike Srpske.\nOn je dodao da bi odjeljenje suda trebalo da bude otvoreno na Pravnom fakultetu u Palama, prvenstveno zbog interesa građana i studenata.\nnarodna skupština rs vlada rs zaduzenja zoran tegeltija\nTOOZ predstavila aplikaciju za mobilne telefone\nEpiskop Hrizostom služio liturgiju u Karakaju\nUsvojen dokument okvirnog budžeta Srpske\nTragedija kod Loznice: Preminula i majka četvoro djece nakon udesa\n3. juna 2021


Košarkaši SCG sutra sa Argentinom, Dejan Bodiroga\nBlic - 14.08.2004\nU Atini uvek medaljaPlavi košarkaši se do sada iz Atine nisu vraćali bez medalje! Redom su osvajali odličja - 1987. na EP - bronzu, 1995. na EP i 1998. na SP - zlato. Na red je došlo i olimpijsko postolje, a selektor Željko Obradović i kapiten Dejan Bodiroga, posle višegodišnjih nastupa u Grčkoj, ...\nNaći demokratsko rešenje za himnu SCG\nPodgorica -- Predsednik SCG se nada da će na jesenjem zasedanju parlamenta SCG biti pronađeno "demokratsko rešenje" za himnu SCG. Svetozar Marović, koji je prisustvovao svečanom otvaranju 23. Letnjih olimpijskih igara u Atini, ocenio je u subotu da je nedavno neusvajanje himne po hitnom postupku u ...\nDrašković: SCG nije počinila zločine\nBeograd -- Ministar spoljnih poslova SCG kaže da SCG ne može da odgovara za zločine u BiH i Hrvatskoj jer ih nije počinila.Vuk Drašković je izjavio da SCG ne može da odgovara za te zločine jer nije bila članica Ujedinjenih nacija.\nU Austriji najviše kriminalaca iz SCG\nBeč -- U Austriji najviše krivičnih dela počine građani iz Srbije i Crne Gore. Prema podacima policije, broj stranaca osumnjičenih za krivična dela u toj zemlji veći je nego ikada, 39.121. Najviše uhapšenih je iz Srbije i Crne Gore, 5.111, a slede državljani Nemačke, Turske i Bosne i ...\nATINA - Može li ponovo selektor košarkaške reprezentacije SCG Željko Obradović da pronađe put do najvišeg mesta na pobedničkom postolju u Atini, saznaćemo najkasnije kroz nešto više dve nedelje. Plavi su se predvođeni trofejnim stručnjakom u dva navrata radovali zlatu u glavom gradu Grčke, posle ...\nGovoriti o tome kako je košarkaška reprezentacija SCG favorit na olimpijskom turniru u Atini je - smešno. Ipak, od svojih igrača očekujem maksimalnu želju, veliku borbenost i zajedništvo koje nas može dovesti do dobrog rezultata na Igrama - rekao je Željko Obradović, selektor aktuelnih svetskih ...\nŠećer iz SCG ponovo u Evropi\nSrbija i Crna Gora od juče, kada je stupila na snagu odluka Evropske komisije o vraćanju preferencijala, ponovo može da izvozi šećer u Evropsku uniju. Procenjuje se da bi SCG u narednoj sezoni mogla da po povlašćenim uslovima na tržište EU izveze belog kristala u vrednosti od 120 miliona evra.\nMIP uskoro o tužbi protiv NATO\nBeograd -- Pravni savet Ministarstva inostranih poslova SCG uskoro će se izjasniti o sudbini tužbe SCG protiv zemalja NATO. Savet će svoj stav proslediti Savetu ministara SCG koji o tome treba da donese konačnu odluku. Predsednik Pravnog saveta Radoslav Stojanović izjavio je agenciji Beta da bi ...


Zavirite u novu vilu Krisi Tajgen i Džona Ledženda - Lux Life luksuzni portal\nHolivudski moćni par, Džon Ledženg i Krisi Tajgen, odlučili su da prošire svoj portfolio nekretnina. Ranije ove godine, oni su kupili penthaus na Menhetnu za osam miliona dolara, koji se nalazi odmah pored penthausa od devet miliona koji je već u njihovom vlasništvu. Prošle nedelje, slavni par je dao 5.1 milion dolara za savremeni dom u najboljem delu Zapadnog Holivuda.\nIzgrađen od strane preduzetnika Bendžamina Iluliana iz Illulian Realty kompanije i kompletiran ove godine, ovaj „organski moderni“ posed ima četiri spavaće sobe i četiri kupatila. Ispod eksterijera koji je okarakterisan staklom i drvetom, nalazi se otvoreni plan prostora koji je okupan prirodnim svetlom, sa podovima boje meda. Prostori trpezarije i dnevnog boravka su velikodušn dimenzionirani, a najbolji deo poseda može biti masivna kuhinja sa svojim uglađenim, evropski inspirisanim elementima i dizajnerskim Miele aparatima.\nŠto se ostatka enterijera tiče, ovde se nalazi privatna kancelarija, dok gornja master spavaća soba dolazi sa privatnim balkonom, garderoberom sa ugradnim elementima i kupatilom koje poseduje dualne umivaonike i mermerne površine. Na gornjem nivou se nalazi plutajuća bašta sa ugradnim kap-po-kap sistemom irigacije, dok u čitavoj vili postoji sasvim automatizovani sistem pametnog doma koji kontroliše rasvetu, zvuk i kamere sa udaljenosti.\nI dok zadnje dvorište poseda nije preterano veliko, što je tipično u ovom gusto naseljenom kraju, ono sadrži natkrivenu ložu sa al-fresco trpezarijskim prostorom, predivni travnjak i bazen sa spa odeljkom.\nZa sada, nije baš najjasnije zašto su Tajgen i Ledžend kupili ovaj posed kada već imaju daleko veću i luksuzniju vilu u planinama iznad Beverli Hilsa, koju su kupili pre četiri godine za 14.1 milion dolara. Moguće je da će nova, manja kuća biti Ledžendov privatni muzički studio ili privatna kancelarija. A možda je to zapravo set za snimanje kulinarske emisije koju je Krisi već najavila.


Grlom u jabuke | Centar za evropske politike Grlom u jabuke – Centar za evropske politike\nGrlom u jabuke\nSlučaj Evropska komisija vs. Irska (Apple inc.)\nEvropska komisija je 30. avgusta 2016. saopštila da je u istrazi nedozvoljene državne pomoći Republike Irske kompaniji Apple donela odluku kojom se utvrđuje povreda pravila EU o državnoj pomoći, i da je po osnovu povraćaja neplaćenog poreza na dobit korporacija za period 2003-2014.\nApple dužan da uplati irskim poreskim vlastima iznos od 13 milijardi evra, sa pripadajućom kamatom. Neposredno nakon objavljivanja ove odluke, Republika Irska i Apple su izrazili nezadovoljstvo i najavili podnošenje tužbe protiv Komisije, a usledile su i brojne reakcije poslovne zajednice i političkih predstavnika. U ovom momentu, javnosti je na raspolaganju samo saopštenje Komisije sa kratkim obrazloženjem, dok dubinske stručne analize tek predstoje, kao i sagledavanje posledica koje će proizvesti kako na planu željenog cilja otklanjanja uočene devijacije, tako i u širem, političkom kontekstu. Međutim, već samo objavljivanje akta je izazvalo tektonski udar i talasi reakcija zapljuskuju obe strane Atlantika.


Tanjug 10. marta 2021. 12:29\nRIM – Ugovor o proizvodnji ruske vakcine “Sputnjik V” u Italiji, čini se iznenadio je sve, izuzev stranke desnog centra “Liga”, piše list “Hafington post”.\nNaime jednostranim odlukama proizvodzača vakcina koje se sada koriste u Italiji “Fajzer”, “Moderna”, “Astrazeneka” i najnovija “Dzonson&Dzonson”, isporuka dogovorenih količina leka kasni.\nZavanicnici koji su do sada odbijali upotrebu u Italiji ruske vakcine pozivali su se na činjenicu da Evropska agencija za lekove (EMA) još nije odobrila njenu upotrebu u EU.\nJoš pre neki dan, direktor EMA je ocenio upotrebu “Sputnjika V” , pre nego što to odobri agencija, kao “ruski rulet”, aludirajući na eventuale rizike.\nPored toga, ugledni naučno-istraživački klinički centar “Spalancani” iz Milana je već ranije pozitivno ocenio ruski lek, a pre toga pozitivna recenzija objavljena je u engleskom naučnom casopisu “Lanset”.


Novopazarci veruju u pobedu nad PAOK-om\ntraži... go\tNovopazarci veruju u pobedu nad PAOK-om\nsreda, 04 januar 2017 19:38\tŠtampa\nOdbojkaši Novog Pazara dočekaće sutra PAOK iz Soluna u prvoj utakmici šesnaestine finala Kupa Evropske odbojkaške konfederacije (CEV), a trener domaćina Saša Stefanović rekao je da veruje u pobedu svoje ekipe.\n"Stižu nam u goste skupo plaćene zvezde, ali to je njihov problem. Koncentrisan sam isključivo na igru mog tima. Verujem da će publika prvenstveno uživati u majstorijama Hamze Zatrića, Irfana Hamzagića, Srećka Ristića, Luke Šormaza i ostalih Pazaraca. Mislim da možemo do trijumfa", rekao je Stefanović.\nOn je priznao da oseća euforiju uoči sportskog događaja kakav ranije nije viđen u Novom Pazaru.\n"Verujem da će nam ta euforija i spektakl na tribinama pomoći da dođemo do željenog rezultata protiv šampiona Grčke. Bilo kako da se završi sutra, odluka će pasti u drugoj utakmici u Solunu", uveren je Stefanović.\nUtakmica između odbojkaša Novog Pazara i PAOK-a igraće se u četvrtak od 18.00 u dvorani Pendik, a ulaznice po ceni od 200 dinara prodaju se na blagajni Kulturnog centra.\nRevanš je na programu 19. januara u Solunu.\nM. Minić\tPročitano 156 puta\tPoslednji put izmenjeno četvrtak, 05 januar 2017 08:54\tTvitni\tObjavljeno u\n« Međedović rutinski do četvrtfinala u Himkiju\tHimki: Hamad u polufinalu singla, trijumf i u dublu »


Home AP Vojvodina Na osnovu smernica predsednika Vučića rekonstruisali smo više od 50 kilometara lokalnih...\n„To će biti ostvarivo samo ukoliko politika ubrzanog ekonomskog razvoja bez alternative, sa što snažnijom privredom, nastavi da doprinosi nacionalnom i pokrajinskom budzetu kao i u proteklih pet godina. Nove fabrike koje je takva politika obezbedila stvorile su ne samo nova radna mesta nego i novac za puteve koje smo na Fruškoj gori uredili posle mnogo decenija. Naš plan je da nastavimo još odlučnije sve do 2025. godine, kada će biti završen i Fruškogorski koridor i svi lokalni putevi na jednoj od najlepših planina u našoj zemlji“, rekao je predsednik Pokrajinske vlade.\n„Sa vrhova Fruške gore jasno se vidi zajedništvo Beograda i Novog Sada, koje daje konkretne rezultate i poništava trulu politiku podela i sukoba. Istrajaćemo dalje i u narednih pet godina sve dok ne obnovimo našu zemlju u svim njenim krajevima i u svakoj oblasti. Do sada smo u fruškogorske puteve uložili više od milijardu dinara i pripremamo nove projekte širom Vojvodine kojima će asfalt stići u što više sela i do što većeg broja domaćinstava.\nPosledice politike podela i sukoba, koja je do 2016. opustošila Vojvodinu poput uragana, još uvek osećamo jer smo upravo ovih dana otplatili 900 miliona dinara Pajtićevog duga za propale projekte“, istakao je Mirović.\nPrevious articleNASTAVLJENO ASFALTIRANJE KOLOVOZA U MESNIM ZAJEDNICAMA KOLUT I BAČKI BREG\nNext articleNOVI GRB GRADA NA ZGRADI ŽUPANIJE


Mask prodao akcije „Tesle“ za još 1,05 milijardi dolara - Glas Srpske\nTanjug 25.11.2021 09:23\nNjUJORK - Glavni izvršni direktor „Tesle“ Ilon Mask prodao je još jedan dio akcija ove kompanije za oko 1,05 milijardi dolara, prema finansijskim podacima objavljenim ove nedjelje na berzi.\nOn je ovog mjeseca prodao „Tesline“ akcije za ukupno 9,85 milijardi dolara, prenosi CNBC, precizirajući da je 10. novembra realizovao prodaju u iznosu od 6,9 milijardi dolara, a 15. i 16. novembra u iznosu od još 1,9 milijardi dolara.\nŠef „Tesle“ je dio akcija prodao kako bi izmirio poreske obaveze koje se odnose na kapitalnu dobit ostvarenu po osnovu opcija (kupovina akcija kompanije po dogovorenoj povoljnijoj cijeni).\nNakon što je Mask počeo da prodaje akcije „Tesle“, njihova vrijednost je pala za 15,4 odsto u sedmici završenoj 12. novembra, što je bila najgora berzanska nedjelja ove kompanije u posljednjih 20 mjeseci.\nU srijedu popodne, dionice „Tesle“ na Vol Stritu su ojačale za oko jedan odsto.\nMask je 6. novembra sproveo neformalnu anketu na „Tviteru“ pitajući više od 60 miliona njegovih pratilaca na toj mreži da li treba ili ne da proda 10 odsto svojih akcija u „Tesli“, a njihova preporuka je bila da proda.\nMask je već ranije ove godine nagovijestio da će vjerovatno prodati „veliki blok“ svojih opcija u četvrtom kvartalu, pošto bi mu marginalna poreska stopa po isteku važenja opcija na „Tesline“ akcije iznosila 50 odsto.


Šest miliona za poljoprivrednike sa teritorije grada Vranja - JuGmedia\nFONDACIJE ANE I VLADE DIVAC\nNakon Čajetine i Prijepolja i Svrljiga Vranje je četvrtii grad u Srbiji koji pokreće ovakav fond.\nFondacija Ana i Vlade Divac, grad Vranje i Regionalna razvojna agencija Pčinjskog okruga, uz tehničku podršku USAID projekta za konkurentnu privredu, raspisali su konkurs za dodelu sredstava poljoprivrednicima sa teritorije grada Vranja.\nGradonačelnik Vranja Slobodan Milenković kazao je prilikom potpisivanja ugovora da vranjski kraj ima izuzetne potencijale za razvoj poljoprivrede.\n„Ti potencijali ne smeju biti nedovoljno ili potpunone iskorišćeni. Oni su naša šansa za razvoj, i upravo iz tograzloga, grad Vranje svake godine ulaže značajna sredstva u cilju podrške poljoprivrednim proizvođačima. Zajedno saFondacijom Ana i Vlade Divac poljoprivrednici sa područjag rada Vranja dobiće dodatnu podršku. To će doprineti njihovom jačanju, kroz povećanje poljoprivredne proizvodnje i bolji plasman. Ugovor smo potpisali na dan održavanja dva sajma u Vranju, što samo dodatno potvrđuje našu posvećenost razvoju poljoprivrede“ izjavio je Milenković.\nSvečano potpisivanje Ugovora o saradnji obavljeno je u okviru Četvrtog pčelarskog sajma jugoistočnog Balkana koji je otvorio ministar poljoprivrede, šumarstva i vodoprivrede Branislav Nedimović, a tom prilikom medijima se obratila i direktorka Fondacije Ana i Vlade Divac.\n„Fondacija Ana i Vlade Divac je u Vranju prisutna kroz različite projekte godinama – od humanitarne pomoći do jačanja rodne ravnopravnosti. U Vranju smo protekle godine kada je krenula kovid kriza podelili pakete najugroženijim stanovnicima, u Vranju imamo Divac stipendiste, ali imamo i sjajna lokalna udruženja koja se bave temama poput rodne ravnopravnosti, kao i odvažne preduzetnice sa divnim proizvodima. Tokom 15 godina postojanja i rada, Fondacija je na različite načine pomogla više od 1000 poljoprivrednih gazdinstava. Tragajući za novim načinima podrške selu došli smo do ideje da osnujemo fond za podršku poljoprivrednicima, a osnivanje inovativnog fonda je podržao USAID-ov projekat za konkurentnu privredu. Za raspisani Konkurs za poljoprivrednike je u svakoj opštini vladalo veliko interesovanje, i zato želimo da projekat implementiramo u što više delova Srbije“, rekla je Ana Košel, direktorka Fondacije Ana i Vlade Divac.


Korona virus: U Srbiji još 100 zaraženih, više od 50.000 preminulih u Indiji - Ozonpress :: internet portal\nJapan se suočava s velikom ekonomskom krizom\nU danu kada je u Srbiji preminulo još troje ljudi od posledica korona virusa, Indija beleži više od 50.000 umrlih, a vlasti Novog Zelanda odložile su opšte izbore za oktobar zbog pogoršanja situacije.\nPrema poslednjem izveštaju, u Srbije je u poslednja 24 sata registrovano još 100 obolelih od 7.352 testiranih, pa se broj registrovanih slučajeva od početka pandemije popeo na 29.782.\nPočetak školske godine u Srbiji ključan je za dalji tok epidemije, kažu stručnjaci, a epidemiolog Predrag Kon izjavio je da će učenici moći da nose bilo koje maske – ne samo troslojne, kako je ranije rečeno.\nPorast broja obolelih beleže mnoge zemlje. U Južnoj Koreji registrovano je još oko 300 slučajeva, što je najveći porast u poslednjih pet meseci, a više zemalja u Evropi, uključujući Veliku Britaniju, Francusku i Nemačku, beleže porast broja zaraženih.\nVlasti Novog Zelanda, zemlje koja je više od 100 dana bila bez ijednog novog slučaja, odložile su opšte izbore za 17. oktobar, zbog novih slučajeva zaraze u Oklandu.\nJapanska privreda – treća najjača ekonomija na svetu – suočava se s najvećom krizom u modernoj istoriji, a BDP je opao za skoro odam odsto u drugom kvartalu ove godine.\nU svetu je do sada registrovano više od 21,6 miliona zaraženih, umrlo je oko 776.000 ljudi, dok se oko 14 miliona oporavilo, pokazuju podaci Džons Hopkins univerziteta.\nPrema poslednjim podacima od nedelje, u Srbiji je zabeleženo 100 novih slučajeva korona virusa, a testirano je 7.352 ljudi.\nOd početka epidemije preminulo je ukupno 677 ljudi, a zaraženo je 29.782. Trenutno je hospitalizovano 1.612 pacijenata, a na respiratorima je 68.\nPokrajinski sekretar za zdravstvo i član Kriznog štaba Zoran Gojković ocenio je da se iz „nepovoljne julske“ epidemiološke situacije ušlo u trenutnu „nesigurnu“ situaciju koju karakteriše manji broj novozaraženih i onih koji leže u bolnicama, prenosi Beta.\nPrema njegovim rečima, po preseku od ponedeljka ujutru, u bolnicama u Vojvodini hospitalizovano je 369 kovid pozitivnih pacijenata.\n„Broj novozaraženih u Vojvodini je konstantno dvocifren u prethodnih pet do sedam dana. Idemo prema jednoj dobroj situaciji što opet zavisi od poštovanja mera i koliko se građani ponašaju u skladu sa preporukama“, kazao je Gojković.\nDodao je da potencijalni rizik predstavljaju oni koji se u Srbiju vraćaju sa letovanja iz inostranstva i ocenio da je ključno zadržati do kraja avgusta trend pada broja novoobolelih, kako ne bi bili ugroženi planovi za početak školske godine.\nČlan Kriznog štaba epidemiolog Predrag Kon u ponedeljak je demantovao informacije da će učenici prilikom polaska u školu morati da nose isključivo troslojne maske, i izjavio da to mogu biti i hirurške, platnene i druge maske, prenosi Beta, pozivajući se na Hepi televiziju.\nKon je izjavio da će biti dovoljno da učenici tokom boravka u školi nose „bilo kakve maske“ – hirurške, platnene ili šivene.\n„Ako primetimo da počinje ozbiljniji prenos virusa, moraće nastava na daljinu. Ove mere i način na koji funkcionišu pokazaće koliko smo kao društvo spremni“, kazao je Kon.\nPrema njegovim rečima, nije tačno ni da će školska deca morati da se vakcinišu protiv korona virusa, već da će vakcinisanje biti isključivo na dobrovoljnoj bazi i uz saglasnost roditelja.\nEr Srbija je saopštila da će od 19. avgusta obnoviti letove ka Crnoj Gori, pošto je ta zemlja u subotu otvorila granice za državljanje Srbije uz obavezan PCR ili serološki test.\nPomoć privredi – Moja prva plata\nNacionalna služba za zapošljavanje u ponedeljak će raspisati poziv poslodavcima zainteresovanim da ponude prvo radno mesto za 10.000 mladih koji su završili srednje škole i fakultete u okviru realizacija vladinog programa Moja prva plata.\nOvo je deo paketa mera države za pomoć privredi tokom epidemije korona virusa, a predsednik Privredne komore Srbije Marko Čadež rekao je za Radio-televiziju Srbije da će deo troškova za njihove plate snositi država, za šta je iz budžeta izdvojeno dve milijarde dinara.\nPredviđeno je da srednjoškolci iz budžeta dobijaju 20.000 dinara dotacije, a diplomci 24.000 dinara tokom devet meseci, posle čega poslodavac nije u obavezi da ih zaposli.\nU svetu je zabeležen najveći broj skok zaraženih od početka epidemije, kaže Svetska zdravstvena organizacija\nBroj smrtnih slučajeva povezanih sa korona virusom u Indiji dostigao je 50.000, čime je ta zemlja postala četvrta po broju preminulih u svetu\nItalija zabranjuje rad noćnih klubova, a nošenje maski je obavezno u nekim područjima od 18 časova do šest ujutru\nVlada Novog Zelanda odložila je izbore za 17. oktobar zbog ponovnog širenja virusa\nJužna Koreja beleži najveći broj novih slučajeva u poslednjih pet meseci\nSeverna Makedonija – 12.739 potvrđenih slučajeva\nOd posledica korona virusa do sada je preminulo 544 ljudi, a oporavilo se 9.174 pacijenta.\nBosna i Hercegovina – 16.111 potvrđenih slučajeva\nDo sada je preminulo 486 pacijenata, a oporavilo se 9.856\nKosovo – 11.275 potvrđenih slučajeva\nOd posledica korona virusa do sada je preminulo 390 ljudi, a oporavilo se 6.961\nHrvatska – 6.656 potvrđenih slučajeva\nDo sada je preminulo 166 osoba, a oporavilo se 5.254 ljudi.\nCrna Gora – 4.035 potvrđenih slučajeva\nTrenutno su aktivna 1.048 slučaja, oporavilo se 2.910, a preminulo je 77 ljudi.\nSlovenija – 2.429 potvrđenih slučajeva\nTrenutno je aktivno 248 slučajeva zaraze, a do sada je preminulo 129 ljudi.\nKorona virus širi se ponovo nekim evropskim zemljama, pa su donete i nove mere.\nItalija je odlučila da zabrani rad noćnim klubovima od ponedeljka zbog straha od novog širenja zaraze, a u nekim područjima je obavezno nošenje maski od šest popodne do šest ujutru.\nObavezno nošenje maski bilo je jedan od razloga za masovne proteste održane u nedelju u prestonici Španije Madridu. Vlada te zemlje u petak je donela niz novih ograničenja, među kojima je i zabrana pušenja na javnim mestima.\nI Francuska razmatra uvođenje obaveznog nošenja maski u zajedničkim radnim prostorijama, a ministarka za zapošljavanje Elizabet Born rekla je da će predložiti proširenje pravila o nošenju maski u utorak, tokom razgovora sa poslodavcima i predstavnicima sindikata.\nMnogo prašine se diglo u Velikoj Britaniji zbog ocenjivanja učenika i rezultata koji treba da budu objavljeni u četvrtak. Mnogi traže odlaganje zbog toga što su testiranja bila otkazana usled pandemije. Vlada je odlučila da odlaganja neće biti, a da će pokušati da obezbedi što je više moguće fer ocenjivanje.\nIstovremeno, ta zemlja je u potrazi za dobrovoljcima za testiranje vakcine na korona virus. Do sada se prijavilo više od 100.000 ljudi, ali je potrebno još dobrovoljaca kako bi pronalaženje bezbedne i efikasne vakcine bilo ubrzano.\nZahuktava se i kampanja za predsednika Sjedinjenih Američkih Država, a zbog korona virusa održavaće se u drugačijem svetlu nego inače.\nDemokrate će ove nedelje održati konvenciju na kojoj će i formalno objaviti imena kandidata, ali će događaj biti održan virtuelno.\nPredsednički kandidat Džo Bajden i kandidatkinja za potpredsednicu Kamala Haris obraćaće se stranci i izlagati politike putem video konferencije.\nSesije će se prenositi na društvenim mrežama Demokratske stranke i emitirati uživo na većini američkih informativnih kanala svake noći do četvrtka ove nedelje.\nVlasti Novog Zelanda odlučile su da odlože opšte izbore za četiri nedelje, pa je novi termin održavanja 17. oktobar.\nRazlog odlaganja je novo širenje virusa u Oklandu. Ova ostrvska zemlja ranije je proglasila pobedu nad virusom i više od 100 dana bila je bez novih slučajeva.\nU nedelju je prijavljeno trinaest novih slučajeva, čime je ukupan broj porastao na 69.\nIndija je sa više od 50.000 preminulih postala četvrta zemlja po broju umrlih, iza Sjedinjenih Američkih Država, Brazila i Meksika. U zemlji je registrovano 2,6 miliona obolelih, a vlasti navode da se epidemija usporava.\nDok Južna Koreja beleži 315 novih slučajeva povezanih sa crkvenim obredima, a vlasti te zemlje optužuju pastora za kršenje samoizolacija, njihove komšije Japanci vode veliku privrednu borbu.\nTreća najjača ekonomija na svetu bori se sa najvećom krizom u novijoj istoriji, a bruto domaći proizvod u prvom kvartalu opao je za osam odsto.\nLibanski ministar zdravlja zatražio je uvođenje dvonedeljnog karantina zbog širenja korona virusa posle eksplozije u Bejrutu 4. avgusta.\nU nedelju je registrovano 439 novih slučajeva, a šestoro ljudi je preminulo. Agencija UN-a za palestinske izbeglice u međuvremenu je potvrdila da je u kampovima u Libanu od posledica korona virusa preminulo četiri osobe i upozorila da stvari mogu da se otrgnu kontroli.\nMinistarstvo zdravlja Rusije saopštilo je da je započelo proizvodnju vakcine protiv korona virusa. U saopštenju za javnost, ministarstvo je navelo da će vakcina biti puštena krajem meseca.\nRast broja obolelih i na drugom kraju planete, a Peru je u nedelju zabeležio najveći dnevni porast novoobolelih. Potvrđeno je još 10.143 slučaja, čime je ukupan broj zaraženih porastao na više od 525.000.\nDo sada je od posledica virusa preminulo 26.000 ljudi, a ministar zdravlja te zemlje izjavio je da bi, da vlada nije na vreme uvela niz mera, taj broj bio veći od pola miliona.\nSusedna Bolivija u nedelju je prešla broj od više od 100.000 potvrđenih slučajeva, a stručnjaci upozoravaju da ne očekuju da će pandemija dostići pik pre septembra.\nMeđu više od četiri hiljade preminulih je i sestra predsednika Eva Moralesa, Ester Morales, koja je umrla u nedelju u bolnici.\nVlasti Čilea sprovešće plan obnove vredan 34 milijarde dolara za 250.000 novih radnih mesta. Procenjuje se da je u toj zemlji tokom pandemije 1,8 miliona ljudi ostalo bez posla.


Vučić: Srbija apsolutno spremna za pregovore\nBEOGRAD - Srbija je apsolutno spremna za otvaranje poglavlja u pregovorima sa Evropskom unijom, ocenio je danas premijer Srbije Aleksandar Vučić.\n"Gotovo dve godine nakon formalnog pokretanja pristupnih prgovora sa EU, Srbija će otvoriti prva dva poglavlja, poglavlje 32 posvećeno finansijskoj kontroli i poglavlje 35 koje se bavi Kosovom", rekao je Vučić u razgovoru za Blic.\nIstičući da Srbiju sutra čeka važan i veliki događaj, Vučić je naglasio da otvaranjem poglavlja Srbija dospeva na nepovratni put ka EU i da time jasno pokazuje kojem i kakvom tipu društva želi da pripada.\nKako je dodao, otvaranje poglavlja je i značajan "signal sa srpsku ekonomiju, vladavinu prava..."\nRekavši da napredak Srbije ne prate samo EU, već i SAD, Japan i druge zemlje, Vučić je istakao da je "napredak ka EU garancija dokle je Srbija stigla".\n"Ovo je dokaz da Srbija postaje uređenija i da će biti bolja za svoje građane", ocenio je premijer.\nKako je naglasio, unutrašnje probleme u svim oblastima društva ubuduće ćemo moći da rešavamo efikasnije.\n"Bićemo uređena i uređenija zemlja nego što smo bili do danas. Sve to će nas podstaći da još više radimo i da idemo napred", poručio je premijer Srbije.\nNa pitanje da li je Srbija spremna za poglavlja 32 i 35, Vučić je rekao da smo za poglavlje 32 apsolutno spremni i da očekuje da ćemo ga brzo zatvoriti.\nŠto se tiče poglavlja 35, premijer je rekao da je to poglavlje vrlo teško i da će trajati do kraja procesa pristupanja Srbije EU.\n"Neće biti lako, ali se na plašimo rada. Nema lakih rešenja, a naši građani će morati to da razumeju", istakao je Vučić.\nOn je rekao da ne spada u one koji licitiraju datumima, te stoga ne želi da govori kada će Srbija postati članica EU.\n"Kada sam rekao da posao u pregovorima možemo da završimo pre kraja 2019. godine, mislio sam na naš deo posla, na ono šta smo se obavezali. Neke druge zemlje su u tome uspele, možemo i mi jer nismo slabiji ni u čemu od njih", poručio je premijer.\nKako je rekao, pripremni proces je trajao duže zbog nekih prethodnih vlada ali i "zbog naše specifičnosti koja se odnosi na Kosovo, a koju druge zemlje nemaju".\n"Neće biti lako, ali naše je da radimo i da sve završimo do kraja 2019. godine, pa neka onda EU donese odluku da li je Srbija sve uradila i da li je prihvatljiva kao partner", zaključio je Vučić.\n« "Nije mi jasno odakle ideja o rehabilitaciji Nedića" Od 1. januara veće akcize na gorivo i alkohol »


Veliki cilj obrazovanja nije znanje, već akcija\nNovi dan je nova prilika za nova znanja\nKada su javne nabavke u pitanju, nedostatak obrazovanog i stručno osposobljenog kadra je nešto što se iz godine u godinu javlja kao osnovni problem, ne samo kod naručilaca već i kod ponuđača. Stoga je naša aktivnost usmerena ka aktivnoj i kontinuiranoj edukaciji bez obzira na godine, zaposlenje i obrazovni profil.\nIskoristite priliku i napravite korak napred, postanite stručnjak u oblasti kojom se bavite.\nU sistemu obrazovanja i edukacije, seminari Instituta su se do sada pokazali kao jako efikasan metod učenja. Naši predavači i instruktori na svakom od seminara sažimaju temu, te polaznicima izlažu neophodna i najbitnija znanja.\nSa seminara nećete izaći kao ekspert, ali će Vam seminar pomoći u razumevanju i savladavanju osnovnih pitanja o temi koja se obrađuje.\nPogledajte naš kalendar događaja kako biste bili u toku sa narednim seminarima, ili se prijavite na naš newsletter kako bismo Vas obaveštavali o novim događajima.\nUsled nedostatka obrazovanog i stručno osposobljenog kadra kod naručilaca i ponuđača, javila se potreba za formiranjem škole javnih nabavki. Cilj ovakve obrazovne institucije jeste da uz aktivnu i kontinuiranu edukaciju osposobi stručnjake za svakodnevnu primenu propisa u oblasti javnih nabavki.\nSticanjem odgovarajućeg sertifikata o položenoj obuci u oblasti javnih nabavki dobijate priliku da postanete deo oblasti privrede koja se najbrže razvija.\nUkoliko ste zainteresovani za obuku kliknite ovde.\nVaši zaposleni su Vaš najveći brend, ali ujedno i potencijal koji treba izgraditi i usmeriti na pravi način.\nOmogućite svojim zaposlenima da usvoje znanja i steknu potrebne veštine u okviru svog radnog okruženja.\nIh house treninzi podrazumevaju dolazak predavača u Vaše prostorije i aktivnu obuku zaposlenih za poslove javnih nabavki.\nPratimo moderne tendencije u poslovanju i organizujemo Webinare na temu javnih nabavki.\nWebinar Vam pruža mogućnost da iz udobnosti svog doma ili kancelarije prisustvujete edukaciji, te da u živoj interakciji sa predavačima dobijete odgovore na sva postavljena pitanja.\nVreme koje biste inače proveli u saobraćajnoj gužvi, na putu do mesta održavanja seminara sada možete iskoristiti za pravu edukaciju.


Savet Da biste počeli sa kreiranjem prvog Word dokumenta pročitajte članak Osnovni zadaci u programu Word 2013\nOblak je poput skladišta datoteka na nebu. Možete doći do njega svaki put kada ste na mreži. Sada možete lako da delite dokument pomoću sistema SharePoint ili usluge OneDrive. Odatle možete da pristupate Word dokumentima, Excel unakrsnim tabelama i drugim Office datotekama i da ih delite. Možete čak i da radite na datotekama u isto vreme kada i vaše kolege.\nNovi prikaz za reviziju, Jednostavna naznaka, obezbeđuje čist i jednostavan prikaz vašeg dokumenta ali i dalje možete videti indikatore koji ukazuju na to gde su praćene promene bile izvršene.


Prijem delegacije ruskog grada Čajkovski\nMenadžer Grada Subotice, Zagorka Panić, članovi Gradskog veća, Miroslava Babić i Srđan Samardžić, i sekretar Sekretarijata za društvene delatnosti, Jasmina Stevanović, razgovarali su danas, u Zelenoj sali Gradske kuće, sa delegacijom grada Čajkovski, iz Rusije, koju je predvodila Oglezneva Irina Jurjevna, zamenik načelnika gradskog okruga Čajkovski.\nZagorka Panić je pozdravila goste iz, kako je rekla, bratske i prijateljske Rusije i dodala da očekuje da će se u narednom periodu ostvariti saradnja između gradova Subotice i Čajkovski u oblastima obrazovanja, kulture, poljoprivrede i zdravstva.\nJasmina Stevanović je istakla činjenicu da u Subotici blizu 100 osnovaca uči ruski, kao drugi strani jezik, i to u Osnovnoj školi „Vladimir Nazor“ u Đurđinu. Podsetila je da se ranijih godina ruski jezik izučavao i u Tehničkoj školi „Ivan Sarić“ i Gimnaziji „Svetozar Marković“.\n- Nedovoljna zastupljenost stručnog nastavnog kadra jedan je od razloga što je ruski jezik iščezao iz subotičkih škola, uprkos želji i inicijativi da subotički đaci imaju mogućnost da se opredele za učenje ruskog jezika. Osim obrazovanja, mogućnost saradnje dva naroda postoji naročito u oblasti kulture, kroz aktivnosti i rad udruženja srpsko-ruskog prijateljstva koje Grad pomaže godinama unazad izdvajajući sredstva kroz sufinansiranje projekata u oblasti kulture po Konkursu, i upravo je kultura put za saradnju dva grada i dve države – naglasila je Jasmina Stevanović.\nMiroslava Babić je predložila da Subotica i Čajkovski ostvare saradnju na polju kulture i predstavila potencijale kulturnog turizma našeg rada.\nSrđan Samardžić je pozvao goste da posete 11. Međunarodni i regionalni sajam „Susajam 2017“, koji će svečano biti otvoren 1. juna 2017. godine i na kome će se predstaviti 200 izlagača.\nDelegacija iz Čajkovskog je domaćinima predstavila svoje obrazovne i kulturne ustanove i izrazila spremnosti da se obnovi saradnja na razmeni đaka.\nDomaćini su delegaciji iz Rusije uručili prigodne poklone, a gosti su za sagovornike pripremili originalne poklone iz oblasti Čajkovski.


Bijela kuća, 28. decembra 2018.\nAmerička vlada djelimično je zatvorena već 10. dan, bez rješenja na vidiku, dok predsjednik Donald Trump naglašava potrebu za izgradnjom zida na granici Sjedinjenih Država i Meksika.\nU tvitu kasno u subotu, Trump je rekao da bi demokrate trebalo da preuzmu inicijativu za okončanje zatvaranja vlade, rekavši "Ja sam u Bijeloj kući i čekam demokrate da izađu i naprave dogovor" o graničnoj bezbjednosti.\nPat pozicija oko budžeta ostaje između Trumpa, koji želi pet milijardi dolara za finansiranje zida, i demokratskih zakonodavaca koji podržavaju umjeren porast troškova finansiranja granične bezbjednosti, ali se odlučno protive zidu.\nArhiva - Kamioni čekaju na carinsku kontrolu na ulazu u SAD na graničnom prelazu Otaj, u Tihuanu, Meksiko, 2. februara 2017.\nZatvaranje granice, obustava pomoći\nU seriji tvitova od petka, Trump je ponovo zaprijetio da će zatvoriti čitavu granicu sa Meksikom i prekinuti pomoć Hondurasu, Gvatrmali i El Salvadoru ukoliko mu Kongres ne da pare da finansira izgradnju zida. Takođe je zatražio promjene u onome što je nazvao "smiješnim imigracionim zakonima" SAD.\nZatvaranje granice SAD-Meksiko značilo bi remećenje trgovinskih odnosa vrijednih 1,68 miliarde dolara dnevno između dvije zemlje. Uz to, zaštitnici imigranata nazivaju bilo kakav potez zatvaranja granice "sramotnim".\nU tvitu od subote, Trump je povezao demokratsku "patetičnu imigracionu politiku" sa smrću dvoje djece iz Gvatemale u pritvoru u SAD.\nNjegovi komentari, prvi koji se odnose na smrt djece, stigli su istog dana kada je sekretarka za unutrašnju bezbjednost Kirstjen Nilesen završavala svoju dvodnevnu posjetu južnoj granici SAD, gdje je rekla u izjavi "Sistem je jasno preopterećen i moramo da radimo zajedno na ovoj humanitarnoj krizi".\nTrump je odbio da komentariše da li bi prihvatio manje od pet milijardi dolara za finansiranje zida. Upitan u srijedu koliko dugo će zatvaranje vlade trajati, Trump je rekao novinarima: "Koliko god bude potrebno".\n420.000 radi bez plate\nOd 2,1 miliona federalnih službenika, više od 800.000 ostalo je bez plate. Od oko 420.000 njih traži se da rade bez plate.\nDemokrate okrivljuju Trumpa za "odvlačenje zemlje u haos" i primjećuju da je, nedeljama unazad, Trump rekao da će biti ponosan da sprovede zatvaranje zbog finansiranja zida.\nLider manjine u senatu Chuck Schumer iz New Yorka i vjerovatno buduća predsjedavajuća Predstavničkog doma, Nancey Pelosi iz Kalifornije, rekli su u zajedničkoj izjavi: "Predsjednik je želio zatvaranje, ali čini se da ne zna kako da izađe iz toga".\nRepublikanska partija kontroliše Bijelu kuću, kao i oba doma Kongresa. Sljedećeg četvrtka, međutim, biće formiran novi sastav Kongresa, sa Predstavničkim domom koji će kontrolisati demokrate.\nArhiva - Prototip pograničnog zida postavljen u San Dijegu, u blizni granice SAD-Meksiko, viđen iz Thuane, 22. decembra 2018.\nVršilac dužnosti šefa osoblja Bijele kuće, Mick Mulvaney rekao je za Fox news u petak: "Mi smo ovde, i oni znaju gde da nas nađu".\nMulvaneyi je takođe optužio demokrate za nastavak blokade vlade, rekavši da su oni odbili da pregovaraju otkako je Bijela kuća iznijela ponudu prošlog vikenda.\nLorella Praeli, zamjenica političkog direktora Američke unije za građanske slobode, rekla je da Kongres ima obavezu da služi kao provjera izvršne vlasti.\n"Ova zatvaranje vlade izazvano je samo Trumpovom opsesijom zidom i njegovim odbijanjem da napusti svoju antiimigrantsku agendu, čak i po cijenu toga da uskrati stotinama hiljada federalnih radnika za praznični ček od plate i da utiče na rat nekoliko federalnih agencija", rekla je Praeli.\nTrump ne odustaje od ideje zida


Srbija otvorila još dva pregovaračka poglavlja - Nedeljnik\nKomesar za proširenje Johanes Han pohvalio je Srbiju zbog uspeha i naveo da se pokazalo da se u Srbiji ozbiljno radi\nSrbija je na Međuvladinoj konferenciji u Briselu otvorila još dva poglavlja - 20 i 26, u pregovorima o prijemu u EU. Poglavlje 26 odnosi se na kulturu i obrazovanje, a Poglavlje 20 na preduzetništvo i industrijsku politiku.\nOdmah je privremeno zatvoreno poglavlje 26, jer u oblasti obrazovanja i kulture ne postoje zajednički EU kriterijumi neophodni za usklađivanje, a samim tim ni merila za zatvaranje poglavlja.\nLuis Grek, zamenik premijera Malte, rekao je da se otvaranjem poglavlja šalje pozitivan signal i istakao da EU napreduje po pitanju proiširenja. Kaže da je EU zadovoljna napretkom u pregovorima i da su otvorena dva vrlo važna poglavlja, čiji će se uticaj osetiti među građanima.\n"EU će nastaviti sa praćenjem napretka u oba poglavlja. Pokazana je odlučnost Srbije i poslužiće kao ohrabrenje, EU je pokazala opredeljenost celom zapadnom Balkanu, Srbija i zapadni Balkan igraju značajnu ulogu za mir i bezbednost. Čestitam Vladi Srbije na uloženim nastojanjima, da nastave sa reformama kako bi se ostvario dalji napredak. Da podstaknem Vladu Srbije da iskoristi ovaj zamajac", rekao je Grek.\nKomesar za proširenje Johanes Han pohvalio je Srbiju zbog uspeha i naveo da se pokazalo da se u Srbiji ozbiljno radi.\n"Postignuti su impresivini rezultati, dobar napredak u oblasti prosvete i preduzetničke politike, Srbija pokazuje nornalizaciju odnosa sa Kosovom, evropska perspektiva je realna. Siguran sam da će uslediti druga poglavlja, zajedno radimo na reformama, mi ćemo uvek činiti svoj deo kada Srbija postigne rezultate, nadam se da početak predizborne kampanje neće dovesti do zastoja, već da će im dati podsticaj", rekao je Han.\nMinistarka Jadranka Joksimović navela je da je međuvladina konferencija pokazatelj solidne dinamike, koja daje dobar osnov i pokazuje da su rezultati Srbije vrednovani i biće impuls za intenzivniji rad na reformama.\n"Reforme su važne i šaljemo poruku građanima, ne zato što Brisel kaže, naša želja je da unapredimo društvo, Srbija želi da pripada klubu EU jer je najbolje mesto za život i rad. Reforme se manifestuju kroz otvaranje poglavlja, dobro je što smo otvorili poglavlje 20 koje se tiče preduzetništva, želimo da mala i srednja preduzeća budu kičma naše ekonomije. Dobra stvar je što smo otvorili, a pravi izazov je da zatvorite poglavlja", kaže Joksimović\nOna kaže da su ove godine izbori u važnim zemljama EU i da će možda uticati na agendu proširenja, ali da mora da se objasni građanima EU zašto je proširenje najbolja politika.\n"Da uverimo naše građane da je evropski put najbolji, potrebna nam je saradnja, vlada radi na dva koloseka, reforme u zemlji i saradnja u regionu, da obeleže naš evropski put".\nDo sada otvoreno šest poglavlja\nDo danas je u pregovorima o prijemu Srbije u EU, koji su počeli januara 2014, bilo otvoreno šest od ukupno 35 poglavlja.\nPrva su otvorena u decembru 2015: Poglavlje 32 - finansijska kontrola i Poglavlje 35 - o ostalim pitanjima koja se u slučaju Srbije odnose na normalizaciju njenih odnosa s Kosovom.\nDva ključna poglavlja za tok pregovora, Poglavlja 23 - pravosuđe i osnovna prava i Poglavlje 24 - pravda, sloboda i bezbednost, otvorena su u julu 2016. godine, posle kraćeg odlaganja zbog protivljenja Hrvatske koja je kao uslov imala nekoliko zahteva.


Akcija besplatnog testiranja na HIV - Kragujevac online - Sve o gradu na jednom mestu\nTrenutno se nalazite na strani: Vesti Info Grad Kragujevac Akcija besplatnog testiranja na HIV\nAkcija besplatnog testiranja na HIV\nsubota, 18 avgust 2012 10:07\nU Kragujevcu je juče organizovana akcija besplatnog, anonimnog i doborovoljnog testiranja na HIV. Ovu akciju pokrenulo je Ministarstvo zdravlja, a u Kragujevcu su je zajednički realizovali Institit za javno zdravlje, omladina „Jazasa“ i Nevladina organizacija „Duga“. Ministarstvo zdravlja je pre dva meseca pokrenulo akciju „Ne možeš da znaš dok se ne testiraš“, kako bi motivisalo što više građana da se dobrovoljno testiraju.\nOvom akcijom su hteli da razbiju i tabue koji vladaju o osobama koje se testiraju.\nPraksa je pokazala da je procenat testiranih osoba mnogo veći ukoliko se organizuju akcije na javnim mestima, nego u zvaničnim institucijama.\nU terenskim mobilnim jedinicama testiranje je potpuno dobrovoljno i rezultati se dobijaju odmah.\nZnačaj preventivnih pregleda je utoliko veći, što na našem tržištu postoji kvalitetna terapija koja pomaže u lečenju virusa koji je rano otkriven.\nU akciji „Ne možeš da znaš dok se ne testiraš“, velika pažnja posvećena je takozvanim rizičnih grupama stanovništva, u koju spadaju zdravstveni radnici i pripadnici policije, jer su oni na poslu često izloženi susretu sa inrficiranim osobama.\nPrema podacima Instituta za javno zdravlje, u Srbiji je početkom ove godine 1.611 osoba živelo sa HIV, a tokom 2011. otkriveno je 127 novoinficiranih.\nTakođe, prošle godine registrovana stopa osoba testiranih na HIV infekciju iznosila je 7,7 na hiljadu stanovnika, što je u odnosu na druge evropske zemlje veoma malo.\nZbog toga je kampanja „Ne možeš da znaš dok se ne testiraš“, usmerena i na borbu protiv diskriminacije osoba koje žive sa ovim virusom, jer i to utiče na manji broja osoba koje se testiraju.


Na Kopaoniku rekordan broj skijaša, više od 150.000 | Kamatica\nPočetna > vest > Na Kopaoniku rekordan broj skijaša, više od 150.000\nNa Kopaoniku rekordan broj skijaša, više od 150.000\nTekst objavljen: 13.03.2016 13:04\nSki centar Kopaonik je tokom ove zimske sezone posetio rekordan broj skijaša - više od 150.000, izjavio je v.d. direktor Skijališta Srbije Dejan Ljevnaić, ističući da su ti rezultati potvrdili lidersku poziciju Kopaonika u regionu.\n"Ove sezone smo imali zaista odličan razultat u ski centrima i za sada imamo više od 3,5 miliona vožnji i više od 150.000 skijaša je posetilo ski centar Kopaonik", rekao je Ljevnaić Tanjugu, ističući da je veoma ponosan na te rezultate.\nKako kaže, prihodi Skijališta Srbije su još bolji u odnosu na prethodnu sezonu koja je, takođe, bila najbolja u istoriji tog preduzeća.\n"Za 16 odsto smo bolji i za 93 miliona dinara imamo veće prihode, a to znači da ćemo i više novca uplatiti u budžet Republike Srbije", rekao je Ljevnaić.\nPrema njegovim rečima, Kopaonik je zaista postao regionalni lider, jer se svake godine taj ski centar beleži rekorde i sve veći broj stranaca dolazi na tu planinu.\n"Staze su odlično pripremljene, trenutno pada sneg na Kopaoniku i imamo 20 instalacija koje rade i 25 staza spremnih za skijaše. Mogu da kažem da je mart najbolji za skijanje i pozivam skijaše da dođu i iskoriste prelepe dane za taj sport, jer ima dovoljno snegam", naveo je Ljevnaić.\nOn je dodao da radi i ski centar na Staroj planini, gde radi gondola i staze oko četvoroseda.\n"Pozivam skijaše da posete i taj ski centar. Stara planina je naročito dobra za porodice i početnike, s obzirom da ima blage staze", poručio je Ljevnaić.\nkopaonik sezona na kopaoniku ski centri Srbija


Nova saopštenja u Čajetini – Zlatibor.News\nReading: Nova saopštenja u Čajetini\nZlatibor.News > Blog > Događaji > Nova saopštenja u Čajetini\nUpdated 2013/04/15 at 12:07 PM\nNa optužbe Milana Stamatovića, predsednika opštine Čajetina u petak su odgovorili bivši pravobranilac opštine Čajetina, a sada sekretaru u Ministarstvu rada, zapošljavanja i socijalne politike Janićije Jeremić i narodni poslanik Slobodan Jeremić.\nJanićije Jeremić je za vesti televizije Lav dao izjavu u kojoj je rekao da ne poseduje nikakav nelegalni objekat na Zlatiboru, i da je njega predsednik opštine nelegalno smenio sa mesta javnog pravobranioca zbog negativnog mišljenja u predmetu pribavljanju dela objekta preduzeća Danica Čajetina. On je dodao i da je njegova smena sa mesta javnog pravobranioca bila nelegalna i da je presudom osnovnog suda u Užicu (Sudska jedinica Čajetina) rešenje o poništeno. Na kraju, Janićije Jeremić je rekao da će svoja prava zaštiti na sudu. Njegovu izjavu možete pogledati ovde.\nIstog dana samo na televiziji Čajetina javnosti se obratio i narodni poslanik PUPSa Slobodan Jeremić, koji je takođe odbacio sve optužbe predsednika opštine Čajetina.\nU subotu je o sukobima u Čajetina izveštavala i televizija B92 koja je emitovala prilog “Legalizacija uzburkala Čajetinu“. Goran Obradović odbornik SNSa je ponovio svoju tvrdnju da je ovo borba protiv korupcije. Predsednik opštinskog odbora Demokratske stranke, Strain Nedović je postavio pitanje zašto niko nije reagovao na nalaze budžetske inspekcije.\nMilan Stamatović, predsednik opštine Čajetina, je na ove optužbe odgovorio da je izveštaj budžetske inspekcije bio pozitivan i da je sve rađeno po zakonu. On je takođe rekao da će zbog zakona o upisu u katastar bespravno izgrađenih objekata opštinski i republički budžet biti oštećeni za oko 50 miliona evra i da će ovako biti zaštićeni nesavesni investitori.\nTAGGED: b92, cajetina, goran obradovic, gradnja, janicije jeremic, legalizacija, milan stamatovic, saopstenja, Slobodan Jeremić, sukobi u cajetini\nPrevious Article FK Zlatibor pobedio FK Sečica sa 3:0\nNext Article Najbolji turistički tehničar u Srbiji učenik Ugostiteljsko – turističke škole iz Čajetine


Verbić: Sačekati izvetaje o slučaju Šajkaš – Gradskibiro.rs\nVerbić: Sačekati izvetaje o slučaju Šajkaš\nBEOGRAD, 13. februara 2015. (Beta) – Ministar prosvete Srdjan Verbić izjavio je danas u Beogradu da je slučaj škole u Šajkašu opomena da se ne donose prebrzi zaključci bez podataka o tome šta se zaista desilo.\nVeći broj učenika Osnovne škole “Isidora Sekulić” iz Šajkaša u utorak, 10. februara, žalilo se na nesvesticu, blago pomućenje vida i tegobe s disanjem, zbog čega su odvedeni lekaru. Dosad urađene toksikološke analize pokazale su negativne rezultate kod većine učenika.\n“Svi smo videli da tu postoje kontradiktorne informacije i bilo bi krajnje neodgovorno izvoditi zaključke dok nemamo detaljan izveštaj”, rekao je Verbić na konferenciji za novinare u Vladi Srbije. On je rekao da je zaintresovan da vidi toksikološke izveštaje i da nakon toga treba učini sve da se takve stvari ne dogadjaju.\nPortparolka Kliničkog centra Vojvodine Dušana Vučinić izjavila je juče da je jedan deo toksikoloških analiza Instituta za sudsku medicinu gotov i da bi danas trebalo da bude završena celokupna analiza, koja će pokazati uzrok nesvestice dece iz škole u Šajkašu.


Hristov Consulting Vesti » Blog Archive » Britanski Mineco otvorio prvi novi rudnik metala u BIH posle 30 godina\nBritanski Mineco otvorio prvi novi rudnik metala u BIH posle 30 godina\nU Olovu u Bosni i Hercegovini danas je zvanično otvoren Rudnik olova britanske kompanije MINECO, prvi novi rudnik metala nakon 30 godina u BIH i jedini sa podzemnom eksploatacijom metala u toj zemlji, a u kome će se primenjivati najbolja svetska praksa i tehnologija u rudarstvu.\nNa svečanoj ceremoniji održanoj u Olovu ozvaničen je početak podzemne eksploatacije Rudnika olova, koji nakon šest godina od dobijanja koncesije, više do 40 dozvola i oko šest miliona evra investicije britanske grupacije MINECO danas upošljava oko 120 ljudi.\nDirektor operacija MINECO grupe Dominic Roberts rekao je da sve ovo ne bi bilo moguće bez bliske saradnje sa nadležnim ministarstvima i institucijama i zajedničke želje da ova investicija uspe. Takođe je podsetio da će u rudniku biti primenjivana najbolja svetska praksa i savremena tehnologija koja će omogućiti da rudnik bude sigurno radno okruženje, bez štetnog uticaja na životnu sredinu «Ovo je najsigurniji rudnik u Bosni i Hercegovini kojim smo postavili standarde za dalji razvoj rudarstva u BIH», poručio je Roberts.\nEdward Ferguson, britanski ambasador u BiH, pozdravio je ovu kapitalnu investiciju britanske kompanije Mineco, koja već zapošljava nekoliko stotina ljudi širom BIH. “Mineco ima izvrsnu reputaciju kada je reč o sigurnosnim standardima rada i zaštite životne sredine, i mi očekujemo punu podršku nadležnih institucija za preostale administrativne procedure kako bi rudnik postao operativan u punom kapacitetu i omogućio dugoročno, održivo zaposlenje stotinama ljudi u Olovu i okolnim opštinama”, poručio je ambasador Ferguson.\nNaglašavajući zadovoljstvo što je Evropska unija dala svoj doprinos pokretanju ovog rudnika u Olovu kroz njen program za istraživanje i inovacije, pod nazivom Horizont 2020, šef Delegacije EU u BiH i specijalni predstavnik EU, ambasador Lars-Gunnar Wigermark, istakao je da Bosna i Hercegovina ima ogroman potencijal za razvoj rudarstva. “Evropska unija je pratila ovaj projekat i nadamo se da će Rudnik uskoro biti u punom zamahu te da će dati podršku ekonomskom razvoju, stvaranju novih radnih mesta i ukupnom rastu, kako u Olovu tako i u celoj zemlji“, rekao je ambasador Wigemark te naveo Olovo kao dobar primer sredine u kojoj uspevaju privatno-javna partnerstva.\nRudnik olova u Olovu ima poseban značaj za evropsko rudarstvo, s obzirom na to da je to i prvi test rudnik iz Projekta “IMP@CT“ koji je iz Programa EU za istraživanje i inovacije “Horizont 2020“ dobio podsticaj da razvija ciljane, tehnološke inovacije u dizajnu rudarske opreme, kao i u planiranju u oblasti rudarstva manjih nalazišta strateški važnih metala poput olova, cinka i antimona. U Rudniku u Olovu obavlja se istraživanje u koje su uključeni stručnjaci iz oblasti geoetike i socijalne i ekološke održivosti. Projekat IMP@CT, inače, spaja neke od vodećih naučnika u oblasti rudarstva u Evropi i najbolje inovatore tehnologije u privatnom sektoru.\nBritanska kompanija Mineco, otvaranjem novog rudnika u BIH, nastavlja rast i razvoj, s obzirom na to da je u 2017. godini u Bosilegradu, u Srbiji, u još jednom potpuno novom rudniku metala u regionu Zapadnog Balkana, počela probnu proizvodnju. Tako je Bosil-Metal postao prvi kompletno izgrađen rudnik sa podzemnom eksploatacijom u Srbiji u poslednjih 40 godina.\nPored Bosil-Metala, britanska kompanija Mineco sa partnerima je vlasnik u još dva rudnika olova i cinka u Srbiji – Rudnika kod Gornjeg Milanovca i Rudnika Veliki Majdan. U BiH, Mineco je, pored Rudnika kod Olova, većinski vlasnik Rudnika olova i cinka Gross, i Rudnika antimona kod Novog Goražda, gde sprovodi istražne radove. U Čelebićima kod Foče su uspešno završeni istražni radovi i overen je elaborat o rudnim rezervama.\nPosted by Hristov Consulting\ton May 10th, 2018\tand is filed under Dogadjaji.


Jadranka Joksimović dobitnica nagrade “Duga” – Predrag Azdejković\nPosted: 16/05/2015 by admin\nMinistarka bez portfelja zadužena za evropske integracije Jadranka Joksimović dobitnica je nagrade “Duga” koju za doprinos borbi protiv homofobije i transfobije dodeljuje Gej strejt alijansa.\n“Ne treba da usmeravamo mržnju prema ljudima samo zato što su različiti”, poručio je Kirbi.\nOn je pohvalio inicijativu da se Međunarodni dan borbe protiv homofobije i transfobije obeleži dodelom nagrade “Duga” i izrazio zadovoljstvo što se Srbija priključila mnogim zemljama koje obeležavaju taj dan.\n“Želim da Beograd bude kosmopolitski grad u kojem niko neće trpeti zato što je različit”, rekao je Mali.\nNagradu “Duga” ustanovila je Gej strejt alijansas i ona se od 2013. dodeljuje svake godine povodom 17. maja, Međunarodnog dana borbe protiv homofobije, a za doprinos borbi protiv homofobije i transfobije i zaštiti i unapređenju ljudskih prava LGBT osoba u Srbiji u prethodnih godinu dana.\nPrvu nagradu “Duga” za 2012/2013 dobilo je Odeljenje za rad sa zajednicom MUP-a Srbije, dok ju je prošle godine dobila Miščević.\nU užem izboru za ovogodišnju nagradu bili su Asocijacija “Duga” iz Šapca, Skupština Srbije, trans osoba i major u penziji Helena (M. V.) i novinarka nedeljnika Vreme Tamara Skroža.


PressReader - 24 Sata (Serbia): 2016-08-29 - Da li postoji grad u kome je kirija 1 evro? Da, u Nemačkoj\nDa li postoji grad u kome je kirija 1 evro? Da, u Nemačkoj\n24 Sata (Serbia) - 2016-08-29 - AKTUELNO / SVET / EKONOMIJA -\nUSLOVI - Fugeraj, u bavarskom gradu Augzburgu, jedno je od najstarijih svetskih kompleksa socijalnog stanovanja. Godišnja stanarina u tom gradu-naselju iznosi manje od jednog evra. Međutim, da biste se doselili u taj gradić, morate da ispunjavate posebne uslove.\nFugeraj je napravio Jakob Fuger, jedan od najbogatijih i najmoćnijih finansijera u istoriji, koji je svojim naslednicima ostavio više od sedam tona zlata. Imao je poslovne veze sa Vatikanom i Rimskim carstvom.\nNezadovoljan materijalnim dobrima, Jakob je želeo da uradi nešto za socijalno ugroženo stanovništvo.\nUz pomoć svog brata on je finansirao izgradnju Fugeraja sa početnim depozitom od 10.000 guldena (nekadašnja valuta), između 1514. i 1523. godine. Taj kompleks za siromašne ponudio im je usko povezanu religioznu zajednicu sa veoma jeftinim smeštajem.\nStanovnici su većinom bili zanatlije i nadničari, a od 1681. do 1694. godine Fugeraj je domom zvao i pradeda Volfanga Amadeusa Mocarta, poznatog austrijskog kompozitora.\nStanovnici plaćaju istu kiriju kao i 1520. godine, koja iznosi jedan tadašnji gulden, a današnjih 88 evrocenti.\nAko želite da vam Fugeraj bude dom, morate da budete katolik i da učestvujete u tri dnevne molitve, da imate preko 60 godina, živite najmanje dve godine u Augzburgu i da budete skromnog materijalnog stanja, ali bez dugova.


Pavlović o Geoksu: Zbog visokih troškova rada kompanije "kupe pinkle" i odlaze\nPavlović o Geoksu: Zbog visokih troškova rada kompanije „kupe pinkle“ i odlaze\nBiznis Autor:N1 Beograd03. avg. 202114:26 > 15:5850 komentara\nKada kompanijama u radno intenzivnim idustrijama, poput Geoksa, ili šivenja, ili motanja kablova, po isteku ugovora država ne ponudi nove subvencije i one procene da su im visoki troškovi rada ovde, one "kupe pinkle", ostavljaju krljušt od kompanije i idu dalje. Znam da je teško razumeti da smo mi nekome skuplji od neke druge zemlje, ali nisu plate u Srbiji velike, nego su troškovi rada kod nas veći nego u dve zemlje u regionu - Albanije i Makedonije. U odnosu na druge zemlje CI Evrope mi i dalje zaostajemo, kaže Ivana Pavlović, urednica u magazinu Nova ekonomija, navodeći jedan od razloga zašto je Geoks odlučio da ode iz Srbije.\nGeoks je samo jedna od mnogo stranih kompanija koja je u Srbiju došla zahvaljujući podsticajima koje ova država vodi od 2006. Njih je, podseća Ivana Pavlović, „patentirao“ bivši ministar Mlađan Dinkić, a ova vlast svesrdno je nastavila da ih koristi i promoviše nakon što je došla na vlast.\nProtest radnika Geoksa ispred fabrike – traže otpremnine i ne veruju obećanjima\n03. avg. 2021 80\nGeoks u likvidaciji, svim zaposlenima otkazi\n02. avg. 2021 52\n„Koliko kompanija je došlo na taj način, koristeći politiku podsticaja, i koliko je novca država izdvojila za te potrebe pitanje je od milion dolara. Država nikada nije pokazala nijedan papir ni analizu o efektima tih podsticaja na zapošljavanje, privredu i budžet Srbije“, ukazala je Pavlović.\nOna dodaje da je među ekonomistima, ipak, bilo takvih analiza.\n„CEVES je radio analizu. Prema njoj, građani su od 2008. do 2017. za privlačenje stranih investicija preko podsticaja dali dve milijarde evra. Na to treba dodati podsticaje od 2017. do danas, tako da je vrlo teško proceniti koliko je tih para dato“, navela je Ivana Pavlović.\nKada je reč o razlozima za odlazak Geoksa, ona navodi da je verovatno tu bilo „od svega po malo“.\n„Treba im verovati da imaju problema u poslovanju nakon pademije – niko sigurno nije skočio da kupuje elegantne italijanske cipele. Delom je, a sada ću biti ‘đavolji advokat’, tačno i ovo što premijerka trezveno tvrdi – da je Srbija postala previše skupa iako se građani skandalizuju jer je teško poverovati da ima jeftinijih zemlja za rad od naše zemlje, a to su sada Makedonija i Albanija“, navela je Pavlović.\nZarade u Srbiji su, objašnjava brže rasle nego u uporednim zemljama Centrlano istočne Evrope sa kojima se mi poredimo, poput Poljske, Mađarske, Češke, Slovačke, Bugarske, Rumunije…\n„Treći razlog je što je Geoksu istekao ugovor o subvencijama, pa im se ne isplati da posluju u Srbiji jer pretpostavljam da država neće više da im plaća. A, možda i oni ne žele da ostanu ovde – pitanje je, možda bi Vlada i nastavila pred izbore da održava te podsticaje, Jer, 1.200 radnika puta četiri člana porodice je gotovo 5.000 ljudi koji žive od toga. Gotovo 10 odsto populacije u Vranju tesno zavisi od te jedne fabrike i verujem da je ovo trenutno u kabinetu goruće pitanje“, ukazala je Ivana Pavlović.\nOstaje samo gomila lima\nOna sumnja da će se brzo naći rešenje za toliki broj radnika, kao što to najavljuje predsednik Srbije.\n„Na žalost, ne delim taj optimizam, a vidim ni ljudi koji protestuju. Ovo što se nama dešava trenutno vrlo je loše za ovu vlast u ovo predizborno doba. Mi plaćamo cenu politike podsticaja koja se vodi 15 godina – taj ogroman novac investitorima bio je neka vrsta kompenzacije za korupciju, neuređenu državu, neuređen pravni sistem, nepostojanje infrastrukture, i to dolazi sada nama na naplatu“, navela je Pavlović.\nProblem sa našom politikom subvencija je, kaže, u tome što mi ne biramo koga privlačimo.\n„Privlačili smo investicije u radno intenzivnim industrijama gde se vrlo brzo dostigne nivo koliko radnik može da uradi i onda ta plata ne može dalje da raste. Ljudi imaju jako niske plate, tek nešto iznad minimalca, angažuju se radnici sa osnovnom školom, uglavnom nema saradnje sa lokalnim dobavljačima i industrijama i nekih naprednih tehnologija i onda vam se dogodi da stave ključ u bravu, a da ljudi ostanu na ulici. A nama ostaje samo gomila nekog lima koja će biti spomrenik zatvorenoj investiciji“, zaključila je Ivana Pavlović dodajući da Srbiji nedostaje ozbiljna strategija za privlačenje visoko sofisticirane industrije koje bi zaposlile domeće dobavljače i podstakle otvaranje novih obrazovnih profila u Srbiji.\nCelo gostovanje poigledajte u okviru snimka emisije N1 Studio Live:\n20.000 dinara penzionerimadržavna pomoćGeoksGeoxIvana Pavlovićpenzionerisubvencije\n14. sep. 2021 77\nMinistarstvo: Pokrećemo vanredni nadzor nakon Severininih optužbi\n17. sep. 2021 7\nSimptomi koji mogu da upozore na infarkt čak i mesec dana 11:43\nMinistarstvo: Pokrećemo vanredni nadzor nakon Severininih 17. sep. 2021


Bogdanović za B92: Kingsi nestrpljivi, odluka 4-5. jula – Sport ONLINE\nBogdanović za B92: Kingsi nestrpljivi, odluka 4-5. jula\nOdluka se još čeka – Bek Fenerbahčea Bogdan Bogdanović rekao je za B92.net da će početkom jula odlučiti da li će karijeru nastaviti u NBA ligi.\nSrpski bek iza sebe ima sjajnu sezonu sa Fenerbahčom, osim odbranenje titule šampiona Turske, Fener je prvi put u istoriji postao šampion Evrope.\nČim je završena sezona u centar pažnje je došla priča o njegovoj budućnosti, odnosno selidbi u NBA ligu gde na njega pravo polažu Sakramento Kingsi koji s nestrpljenjem čekaju odgovor.\n„Mislim da 1. ili 2. stiže ponuda, a trebalo bi da odlučim oko 4-5. Jesu nestrpljivi, interesuju se oko raznih strani, između ostalog i privatnih. Naravno da važnu ulogu igra Vlade Divac. Na njegovu preporuku sam otišao kod Željka Obradovića, videćemo da li ću otići kod Vlada na isti način“, rekao je Bogdanović za B92.\nKingsi iza sebe imaju turbulentnih nekoliko meseci, trejdovali su prvu zvezdu Demarkusa Kazinsa, a onda imali po mnogima sjajan draft koji bi mogao da značajno utiče na budućnost tima.\n„Ispratio sam Kingse, oni su promenili malo koncepciju tima, promenili roster u ekipi. Doveli Foksa koji je bio peti pik, Džeksona, koga sam pratio u finalu NCAA lige. Imao je lošu utakmicu, ali je bio agresivan. On je tim igrača kao Kalina (Nikola Kalinić, prim. aut)“,rekao je bivši bek Partizana.\nBogdanović je bio jedan od ključnih igrača u timu Željka Obradovića protekle sezone sa 13,8 poena uz 4,3 asistencije i 3,3 skokova u Superligi Turske, te 14,6 poena uz 3,8 skokova, 3,6 asistencija i 1,1 ukradenih lopti po utakmici u Evroligi.\n„Izvanredna sezona iza mene i ekipe, nismo uspeli da osvojimo Kup, ali smo sve ostalo osvojili. Sezona za istoriju. Uvek postoji motivacija da se ponovi rezultat i ako je moguće obori neki rekord. Ništa nije lako osvojiti, a još teže je drugi put“, istakao je Bogdanović.\nJedan od aduta Fenerbahčea tokom sezone su bili vatreni navijači, što je više nego poznato okruženje za Bogdanovića, s obzirom na godine u Partizanu pred „grobarima“.\n„Dosta su slični, pa i kao narod smo slični. Dosta ih je došlo i ovde i podržalo kamp“, dodao je srpski reprezentativac.\nOve nedelje je u Beogradu počeo prvi Bogdanovićev košarkaški kamp koji je na terenima KK Partizan na Kalemegdanu okupio oko 60 dečaka i devojčica iz regiona.\n„Nikad nisam razmišljao previše o budućnosti u košarci, uvek sam išao korak po korak. Ti kampovi su za mene uvek bili neka nova vrsta dokazivanja, nije bio samo odličan basket već i takmičarske vežbice. Mislim da im mogu da ti iste ili bar slične uslove“, rekao je Bogdanović za B92.\nPoznat kao beskompromisan borac na terenu, Bogdanović se dobro snašao i u ulozi mentora za mlađe košarkaše.\n„Možda ponekad popustim pomalo, ali se trudim da im i na taj način pokažem koliko je košarka ozbiljna i profesionalna“, rekao je Bogdanović koga smo pitali da li je možda u njemu proradila i trenerska žica, „Jeste malo, super je osećaj. Imaš još veći osećej liderstva, da pokazuješ ljudima da pokazuješ poteze“.\nBogdanoviću na Kalemegdanu društvo prave Vladimir Štimac, Nemanja Nedović i Milenko Tepić, a osim za mlade košarkaše, izdvojili su vreme i za posmatrače pa su proveli na desetine minuta deleći autograme i fotografišući se.\nDrugi, poslednji dan kampa na program je u utorak 17-21 časova, a ulaz na terene KK Partizan je slobodan.\nRukometašice saznale imena rivala na SP u Nemačkoj


Oružje iz BiH u Iraku i Afganistanu?\n"Dolar je pobijedio nad moralom - odgovorni iz UN-a i EU u Bosni nisu uspjeli spriječiti da američke privatne firme pod zvaničnim nadzorom jednog austrijskog oficira pri EUFOR-u velike količine ratnog materijala prebace u Irak i Afganistan, kako bi tamo naoružali snage sigurnosti", tvrdi list.\nOko 20 miliona komada automatskog oružja se nalazi u Iraku, ali vlaga i pijesak oštećuju naoružanje, a i municija je zastarjela, tako da s tim starim oružjem snage sigurnosti u toj zemlji ne mogu da se opreme, ocijenio je Pentagon. Poslije tog saznanja privatne firme su se dale u potragu za naoružanjem, koje su pronašli u Bosni. "Oko Sarajeva postoje skladišta u kojima se nalazi oružje ranije JNA, dobro očuvano", ukazuje list, podsjećajući da je na Balkanu u toku program UN-a uništavanja naoružanja dotiran sa 11,2 miliona dolara.\nOdgovorni u Bosni podlegli su pritisku američkih biznismena i prodali im uskladišteno oružje, tvrdi "Kurir" navodeći da je jedno od preduzeća koje je otkupilo oružje firma "Taos industries", preduzeće sa samo 27 službenika iz Alabame, koje je ranije nagrađeno za poslove posredovanja. EUFOR je zadužio austrijskog majora Ervina K. za uništenje naoružanja, ali je u ovom slučaju dobio druga naređenja i samo pod njegovim nadzorom preseljeno je 290.000 pušaka, za koje je morao čak i da nabavi licencu za transport.\nU Bosni je pronađena i municija, ističe "Kurir", dodajući da je fabrika municije u Sarajevu za potrebe Venecuele proizvela više miliona municije za "kalašnjikove", te su potom SAD spriječile izvoz. Za municiju posebno je bila zainteresirana jedna njemačka firma po nalogu američkog "Taosa". Taj posao, međutim, nije bio uspješan, požalio se neimenovani njemački trgovac bečkom "Kuriru".\nMeđutim, bečki list tvrdi da postoji dokumentacija koja dokazuje transport velike količine municije, po nalogu "Taosa", na adresu policijske akademije u Bagdadu. Tek kada su bosanska skladišta potpuno ispražnjena, i nakon što je pronađeno naoružanje raspodijeljeno u više privremenih skladišta SAD su sa dvije godine zakašenjanja pristale na program UN-a za uništenje naoružanja.


Yahoo - Katalog - YU Trend\nU proteklih par godina najposećeniji sajt na mreži je, bez sumnje, Yahoo. "Case Study" ovog pretraživača se nigde nije javno publikovao, pa je tajna uspeha pretraživača postala meta mnogih stručnjaka, koji na različite načine tumače uspehe Yahoo-a i daju najrazličitije ocene.\nPored toga što je došao na vrh, ovaj pretraživač će ući u istoriju i po vremenu držanja vodeće pozicije po posećenosti. Da to nije nimalo lako, govori veoma često ugrožavana pozicija od strane drugih sajtova, ali i mnogo hakerskih napada koji su, iz sebi poznatih razloga, napadali ovaj sajt. Da ne bi bilo zablude, navodimo činjenicu da Yahoo pored svoje pretraživačke funkcije ima i puno dodatnih sadržaja, koji su ga po mnogima i doveli na vrh.\nVerovatno da mnogi od vas ne znaju da je Yahoo takozvani "human edited site", dakle, svaka prijava Internet-adrese se analizira od strane čoveka, koji po svom mišljenju stavlja link u bazu ili ga ne stavlja, bolje ga ili lošije rangira. Pored velikog broja nedostataka, zbog nepostojanja robota, ovakav način dodavanja linkova ima i prednost koja se sastoji u tome što sami korisnici predlažu otvaranje novih kategorija, pa tako možete prijaviti svoj sajt i u slučaju da ne postoji kategorija kojoj bi on pripadao.\nInteresantno je da je oko 40 procenata svih sajtova na mreži u bazi ovog pretraživača. Međutim, Yahoo nije pretraživač sa najviše Internet adresa u svojoj bazi, i za sada ima samo atribut najposećenijeg sajta na mreži, odnosno, najposećenijeg pretraživača na mreži.\nPri pretraživanju na ovom pretraživaču, podaci se dobijaju sledećim redom: kategorije, web-sajtovi, web-stranice, novosti, događaji. Dakle, ukoliko ukucate reč koja može da obuhvati više kategorija, najpre ćete dobiti kategorije, a tek potom možete izabrati sajtove i konkretnije sadržaje. Ukoliko želite efikasno i kvalitetno pretraživanje na ovom pretraživaču, preporučujemo vam da koristite fraze ili više ključnih reči u jednom pretraživanju.\nOd zanimljivih podataka izdvojićemo taj da Yahoo ima oko 10 milijardi posećenih stranica mesečno i ukupne prihode od oko 75 miliona dolara. Verovatno će vas ova poslednja rečenica naterati da dobro razmislite o uključivanju u Internet-biznis!


TotalCar.rs » Fijat može da krene u Moskvu\nIzvoz automobila iz Srbije u Rusiju bez carine mogao bi da startuje već sredinom godine. Za početak može da se izveze minimum 5.000 vozila.\nBescarinski izvoz automobila “fijat” iz Kragujevca u Rusiju mogao bi početi već u prvoj polovini ove godine, ako se do tada obave sve neophodne procedure i pregovori, izjavio je u četvrtak šef Trgovinskog predstavništva Ruske Federacije u Srbiji Andrej Hripunov.\n– Rusija je spremna i završila je sve neophodne procedure za bescarinski uvoz automobila “fijat” koji se proizvodi u Srbiji, ali je neophodno da se sve usaglasi sa ostalim zemljama članicama Evroazijske ekonomske unije – Belorusijom i Kazahstanom, jer Rusija ne može jednostrano da donese takvu odluku – rekao je Hripunov.\nPrema njegovim rečima, ako ta odluka bude pozitivna, biće formirani pregovarački timovi koji će se baviti detaljnijim pitanjima izvoza automobila. On je precizirao da se radi o uzajamnoj kvoti za izvoz automobila “fijat” iz Srbije u Rusiju, uz istovremeno odobrenje bescarinskog uvoza nekih automobila ruskih proizvođača u Srbiju.\n– Kada pregovori budu završeni, neophodno je da se potpišu i odgovarajući dokumenti – dodaje Hripunov. – Ako se sva ta procedura brzo završi, izvoz automobila iz Kragujevca bi mogao početi već u prvoj polovini ove godine.Još nije poznato o kolikoj kvoti automobila je reč, a to pitanje rešavaće stručnjaci dveju zemalja. Za početak moglo bi da se izveze minimum 5.000 automobila “fijat” iz Kragujevca, s tim što bi, ako prva kvota bude dobro prošla, mogla da se dogovori i druga. Najavažnije je da se napravi prvi korak, jer se radi o uzajamno korisnoj saradnji.\nU Srbiju bi, za prvo vreme, mogla da se uvoze vozila GAZ grupe, koju već zastupa beogradska kompanija “Verano motors” kao ovlašćeni uvoznik, prodavac i serviser. Čelnici GAZ grupe su jedni od inicijatora ukidanja carine sa ruske strane. Oni su već dostavili svoj zahtev za izvozne kvote ruskom Ministarstvu ekonomije.\n– To je jedna veoma zanimljiva matematika. Ako bi krenuo izvoz “fijata 500 L” u Rusiju bez carinjenja, onda bi se ukinula i carina od 15 odsto na laka privredna vozila, nosivosti do 3,5 tona, na koja sada plaćamo carinu od 15 odsto – kaže za “Novosti” izvršni direktor “Verano motorsa” Milan Vukasović. – To bi se sjajno odrazilo ne samo na prodaju “fijata 500 L” i GAZ, već bi profitirala i kompletna naša privreda.\nOn kaže da bi laka privredna vozila bez carina, koja su za našeg prosečnog preduzetnika sada poprilično skupa, bila pristupačnija.\n– Bez carine bi vlasnik male firme, sa B kategorijom, mogao da kupi vozilo do 3,5 tona nosivosti za 11.000 do 12.000 evra. I to vozilo sa savremenim dizel motorom, mehanikom i ostalom zapadnom tehnologijom, dakle vrlo pouzdano. To bi, jasno, uticalo i na otvaranje novih radnih mesta – objašnjava Vukasović.\nJoš nije na dnevnom redu Evroazijske ekonomske komisije\nAutomobili proizvedeni u Kragujevcu moraće još da ostanu na parkingu, jer optimistička vest da će 15. aprila Savet Evroazijske ekonomske komisije doneti pozitivnu odluku kojom bi počela procedura za bescarinski uvoz srpskog “fijata” bila je preuranjena. Na dnevnom redu naredne sednice Evroazijske komisije, koju je imao priliku da vidi dopisnik “Novosti” iz Moskve, uopšte nije pitanje “bescarinske kvote” vozila iz Srbije i Rusije.\nKad će doći na dnevni red to pitanje zasad niko ne može tačno da kaže, mada niko ne negira da postoji obostrano dobra volja. Interesantno je da ruski eksperti otvoreno tvrde da te ograničene kvote – od 10.000 automobila godišnje – neće bitno pomoći ni srpskoj, a ni ruskoj automobilskoj industriji koja je u velikoj krizi. Ruska vlada namerava da podrži domaću automobilsku industriju nudeći kupcima povoljne kredite.B. V.\nNije jasno da li će 15. aprila Rusi predložiti reciprocitet samo za ukidanje carine na vozila ili će tražiti da i izvozne kvote budu iste.\n– Nemamo potvrdu, ali verujemo da će se tražiti samo carinski reciprocitet, što je dobro za sve, ne samo za “Fijat” – kaže Milan Vukasović.\nLexus odustaje od proizvodnje u Kini